

**MINISTARSTVO REGIONALNOGA RAZVOJA I FONDOVA EUROPSKE UNIJE**

**SMJERNICE ZA USPOSTAVU URBANIH PODRUČJA**

**I IZRADU STRATEGIJA RAZVOJA URBANIH PODRUČJA**

**za financijsko razdoblje**

**2021. - 2027.**

**Verzija 2.0**

**Zagreb, veljača 2021.**

**POPIS KRATICA**

|  |  |
| --- | --- |
| EFRR | Europski fond za regionalni razvoj  |
| ESF  | Europski socijalni fond |
| EU | Europska unija |
| ITU  | Integrirana teritorijalna ulaganja |
| JLS | Jedinica lokalne samouprave  |
| JP(R)S | Jedinica područne (regionalne) samouprave |
| KF | Kohezijski fond |
| JLP(R)S | Jedinice lokalne i područne (regionalne) samouprave |
| Ministarstvo | Ministarstvo regionalnoga razvoja i fondova Europske unije |
| NN | Narodne novine |
| RH | Republika Hrvatska |
| UA | Urbana aglomeracija |
| UP | Urbano područje |
| ZRRRH | Zakon o regionalnom razvoju Republike Hrvatske  |
| ZSSP | Zakon o sustavu strateškog planiranja i upravljanja razvojem Republike Hrvatske |
| Pravilnik o izvještavanju | Pravilnik o rokovima i postupcima praćenja i izvještavanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave |

Sadržaj

[1. UVODNE ODREDBE 5](#_Toc66361454)

[1.1. Svrha Smjernica 5](#_Toc66361455)

[1.2. Pravni okvir 6](#_Toc66361456)

[1.3. Održivi urbani razvoj i ITU mehanizam 11](#_Toc66361457)

[1.4. Uloga i cilj izrade strategije razvoja urbanog područja 13](#_Toc66361458)

[2. POSTUPAK STRATEŠKOG PLANIRANJA ODRŽIVOG URBANOG RAZVOJA 15](#_Toc66361459)

[2.1. Definiranje obuhvata i uspostava urbanih područja 15](#_Toc66361461)

[2.1.1. Definiranje grada središta urbane aglomeracije/urbanog područja 17](#_Toc66361462)

[2.1.2. Definiranje JLS-ova koji se predlažu za ulazak u obuhvat ITU područja 18](#_Toc66361463)

[2.1.3. Traženje pisanog mišljenja o ulasku JLS-ova u obuhvat 19](#_Toc66361464)

[2.1.4. Dostava mišljenja JLP(R)S-ova o ulasku u obuhvat 20](#_Toc66361465)

[2.1.5. Dostava konačnog prijedloga obuhvata na mišljenje Ministarstvu 20](#_Toc66361466)

[2.1.6. Mišljenje Ministarstva na konačni prijedlog obuhvata 21](#_Toc66361467)

[2.1.7. Uspostava urbane aglomeracije/urbanog područja 21](#_Toc66361468)

[2.2. Uspostava institucionalnog okvira za izradu i provedbu Strategije 23](#_Toc66361469)

[2.2.1. Sklapanje Sporazuma o suradnji na izradi i provedbi Strategije 23](#_Toc66361471)

[2.2.2. Uspostava Partnerskog vijeća za urbano područje 23](#_Toc66361472)

[2.2.3. Uspostava Koordinacijskog vijeća 24](#_Toc66361473)

[2.3. Izrada i donošenje strategije razvoja urbanog područja 25](#_Toc66361474)

[2.3.1. Izrada strategije razvoja urbanog područja 25](#_Toc66361476)

[2.3.2. Savjetovanje s javnošću o nacrtu strategije razvoja urbanog područja 27](#_Toc66361477)

[2.3.3. Donošenje, izmjena i/ili dopuna strategije razvoja urbanog područja 27](#_Toc66361478)

[2.3.4. Izrada, donošenje, izmjena i/ili dopuna provedbenih akata strategije razvoja urbanog područja 28](#_Toc66361479)

[2.4. Izvještavanje o provedbi strategije razvoja urbanog područja 31](#_Toc66361480)

[2.5. Vrednovanje strategije razvoja urbanog područja nakon provedbe 31](#_Toc66361481)

[3. POPIS DODATAKA SMJERNICAMA 33](#_Toc66361482)

[3.1. DODATAK 1: Obrazac konačnog prijedloga obuhvata urbane aglomeracije/ područja 34](#_Toc66361484)

[3.2. DODATAK 2.: Obrazac Sporazuma o suradnji tijekom izrade i provedbe strategije razvoja urbanog područja 37](#_Toc66361485)

[3.3. DODATAK 3.: Obrazac Osnovne odredbe Poslovnika Koordinacijskog vijeća 40](#_Toc66361486)

[3.4. DODATAK 4.: Obrazac Struktura Strategije razvoja urbanog područja 46](#_Toc66361487)

[3.5. DODATAK 5.: Obrazac Smjernice za izradu analize stanja i indikativni sadržaj analize stanja ………………………………………………………………………………………………………………………………….52](#_Toc66361488)

[4. PROVEDBENI DOKUMENTI STRATEGIJE RAZVOJA URBANOG PODRUČJA 64](#_Toc66361489)

[4.1. Akcijski plan strategije razvoja urbanog područja 64](#_Toc66361491)

[4.2. Komunikacijska strategija i komunikacijski akcijski plan – struktura 67](#_Toc66361492)

# UVODNE ODREDBE

## Svrha Smjernica

Smjernice za uspostavu urbanih područja i izradu strategija razvoja urbanih područja (dalje u tekstu: Smjernice) izrađuje **Ministarstvo regionalnoga razvoja i fondova Europske unije** (dalje u tekstu: Ministarstvo) kao tijelo nadležno za politiku urbanog razvoja i koordinaciju provedbe mehanizma integriranih teritorijalnih ulaganja (dalje u tekstu: ITU mehanizam) u Republici Hrvatskoj.

Svrha Smjernica je pružiti detaljne upute urbanim područjima tijekom procesa definiranja i uspostave urbanih područja, tijekom procesa izrade strategija razvoja urbanih područja (dalje u tekstu: Strategija) kao i tijekom procesa praćenja njihove provedbe i vrednovanja. Također, svrha je i osigurati odgovarajuće predloške i obrasce te kod provedbe pojedinih aktivnosti urbana područja uputiti na odredbe relevantnih propisa.

**Verzija 1.0 Smjernica** donesena je u rujnu 2015. te su temeljem iste definirana i uspostavljena urbana područja i izrađene strategije razvoja za urbana područja za financijsko razdoblje od 2014. – 2020.

Temeljem iskustava stečenih u dosadašnjoj provedbi ITU mehanizma, Ministarstvo donosi **revidirane Smjernice, verzija 2.0** koje će gradovi koristiti u procesu definiranja i uspostave urbanih područja te izrade Strategija za **financijsko razdoblje 2021. – 2027**.

Nastavno na odredbe Zakona o regionalnom razvoju Republike Hrvatske (dalje u tekstu: ZRRRH) i Zakon o sustavu strateškog planiranja i upravljanja razvojem Republike Hrvatske (dalje u tekstuZSSP) koji definiraju načelo partnerstva nacionalne, regionalne i lokalne razine i potiču  jačanje suradnje dionika na regionalnoj i lokalnoj razini, Smjernicama verzija 2.0 je definirana uključenost predstavničkih tijela jedinica područne (regionalne) samouprave  u procese definiranja obuhvata i uspostave urbanih područja te izrade i donošenja strategija razvoja urbanih područja i provedbenih akata strategije, putem davanja mišljenja. Uključenost jedinica područne  (regionalne) samouprave u donošenje odluka u navedenim procesima  nužna je i zbog poštivanja dva dodatna načela strateškog planiranja i to načela učinkovitosti i djelotvornosti i načela odgovornosti i usmjerenosti na rezultat, koja obvezuje tijela zadužena za izradu i provedbu akata strateškog planiranja na osiguravanje odgovarajućih uvjeta, resursa i političke podrške za postizanje željenih rezultata, ishoda i učinaka. Navedeno je također bitno radi poštivanja odredbi ZSSP u dijelu koji definira obvezu usklađenosti  akata strateškog planiranja jedinica lokalne samouprave kao akata strateškog planiranja hijerarhijski nižeg reda sa aktima strateškog planiranja jedinica područne (regionalne) samouprave kao aktima strateškog planiranja višeg reda.

## Pravni okvir

Smjernice se donosesukladno članku 15. stavak 6. Zakona o regionalnom razvoju Republike

Hrvatske (dalje u tekstu: ZRRRH), a osim na odredbama predmetnog Zakona temelje se na širem nacionalnom i pravnom okviru Europke unije (dalje u tekstu: EU).

**Nacionalni pravni okvir:**

**A) Okvir koji uređuje regionalni razvoj:**

* **Zakon o regionalnom razvoju Republike Hrvatske (NN 147/14, 123/17, 118/18)[[1]](#footnote-2)** , posebno članci 14., 15., 28., 48. i 49. u dijelu koji definira:
	+ Strategiju razvoja urbanog područja kao temeljni akt razvoja urbanog područja (točka 1.4. Smjernica – članak 15. ZRRRH);
	+ kategorije urbanih područja (točka 2.1. Smjernica – čl. 14. st. 2. ZRRRH);
	+ gradove središta urbanih aglomeracija/područja (točka 2.1.1. Smjernica – čl. 14. st. 3. 5. i 6. ZRRRH);
	+ način uspostave urbanih aglomeracija/područja (točka 2.1.7. Smjernica – čl. 14. st. 4. i 7. ZRRRH);
	+ obvezu uspostave Partnerskog vijeća za urbano područje (točka 2.2.2. Smjernica – čl. 28. ZRRRH);
	+ grad središte urbanoga područja kao nositelja izrade Strategije (točka 2.3.1. Smjernica – čl. 15. st. 2. i 3. ZRRRH);
	+ nadležnost predstavničkog tijela nositelja izrade Strategije za donošenje Strategije (točka 2.3.3. Smjernica – čl. 15. st. 5. ZRRRH);
	+ nadležnost grada nositelja izrade Strategije za izvještavanje o provedbi strategije i rokove za izvještavanje (točka 2.4 Smjernica – čl. 49. st. 4. ZRRRH);
	+ obvezu provođenja postupka vrednovanja tijekom izrade, provedbe te nakon provedbe Strategije (točka 2.5. Smjernica - čl. 48. ZRRRH).
* **Uredba o osnivanju, sastavu, djelokrugu i načinu rada partnerskih vijeća (NN, 103/2015)[[2]](#footnote-3)** kojom se uređuje osnivanje, sastav, djelokrug i način rada partnerskih vijeća, a posebno članci 6. i 13. u dijelu kojim definiraju:
	+ obvezu nositelja izrade strategije za osnivanjem partnerskih vijeća urbanih područja (točka 2.2.2. Smjernica – čl. 6. Uredbe);

sastav i način imenovanja partnerskih vijeća za urbana područja (točka 2.2.2. Smjernica – čl. 13. Uredbe).

* **Pravilnik o postupku i metodologiji vrednovanja politike regionalnoga razvoja (NN 121/2015)[[3]](#footnote-4)** kojim se uređuju načela vrednovanja, ciljevi i koristi vrednovanja, vrste vrednovanja te postupak i metodologija vrednovanja politike regionalnoga razvoja (točka 2.5 Smjernica – posebno čl. 6., 7. i 8. Pravilnika koji definiraju vrste vrednovanja).

**B) Okvir koji uređuje sustav strateškog planiranja**

* **Zakon o sustavu strateškog planiranja i upravljanja razvojem Republike Hrvatske (****NN 123/17)[[4]](#footnote-5)** , posebno članci 8., 9., 25., 30., 38., 39., 41., 42. i 48. u dijelu koji definira:
	+ planove razvoja JLS-ova/zajedničke planove razvoja JLS-ova kao srednjoročne akte strateškog planiranja od značaja za JLS-ove (točka 1.4. Smjernica – članak 25. ZSSP);
	+ akte strateškog planiranja povezane s korištenjem fondova EU (točka 1.4. Smjernica – članak 30. ZSSP);
	+ načelo partnerstva kod izrade akata strateškog planiranja (točka 2.2.2. Smjernica – čl. 8. ZSSP);
	+ pokretanje postupka izrade, izmjene i dopune akta strateškog planiranja (točka 2.3.1. Smjernica – čl. 38 ZSSP);
	+ postupak vrednovanja akata strateškog planiranja (točka 2.3.1. Smjernica - čl. 48. ZSSP);
	+ obvezu nositelja izrade akta strateškog planiranja da ishodi mišljenje ministarstva nadležnog za zaštitu okoliša, odnosno nadležnog upravnog tijela za zaštitu okoliša u jedinici područne (regionalne) samouprave, o potrebi provedbe postupka ocjene odnosno strateške procjene prema zakonu kojim se uređuje zaštita okoliša (točka 2.3.1. Smjernica - čl. 41 ZSSP);
	+ obvezu tijela zaduženog za izradu akta strateškog planiranja za provođenje savjetovanja s javnošću sukladno odredbama propisa kojim se uređuje postupak savjetovanja s javnošću (točka 2.3.2. Smjernica – čl. 39. ZSSP);
	+ načelo transparentnosti te obveze objave akta strateškog planiranja, izvješća o provedbi i vrednovanju na mrežnim stranicama tijela nadležnih za njihovu izradu (točka 2.3.3 Smjernica – čl. 9. st. 4 i čl. 42. ZSSP);
	+ nadležnost tijela zaduženog za izradu plana razvoja za izvještavanje o provedbi plana razvoja (točka 2.4. Smjernica – čl. 25. st. 6. ZSSP).
* **Uredba o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (NN 89/18)** [[5]](#footnote-6), posebno članci 2., 11., 14., 15. i 16. u dijelu koji definira:
	+ obvezni sadržaj srednjoročnih akata strateškog planiranja (točka 2.3.1. Smjernica – čl. 11. Uredbe);
	+ nadležnost predstavničkog tijela JLS-a za donošenje odluke na osnovi koje se izrađuju lokalni planovi razvoja (točka 2.3.1. Smjernica – čl. 14 Uredbe);
	+ obvezu provedbe postupka vrednovanja za srednjoročne akte strateškog planiranja (točka 2.3.1. Smjernica – čl. 16. st. 5. i 7. Uredbe);
	+ komunikacijsku strategiju i komunikacijski akcijski plan te rokove za donošenje istih (točka 2.3.4. Smjernica – čl. 2. točke 4. i 5 te čl. 15. st. 2. Uredbe);
	+ obvezu nositelja izrade plana razvoja na podnošenje godišnjeg izvješća o napretku u provedbi plana razvoja prema predstavničkom tijelu JLS-a  (točka 2.4. Smjernica - čl. 16. st. 3. i 6. Uredbe).
* **Uredba o načinu ustrojavanja, sadržaju i vođenju Središnjeg elektroničkog registra razvojnih projekata[[6]](#footnote-7)** (NN 42/18).
* **Pravilnik o rokovima i postupcima praćenja i izvještavanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave (NN 6/2019)** [[7]](#footnote-8), posebno članci 12.,15. i 21. u dijelu koji definira:
	+ obvezu nositelja izrade plana razvoja na podnošenje godišnjeg izvješća o napretku u provedbi plana razvoja prema predstavničkom tijelu JLS-a  (točka 2.4. Smjernica - čl. 12. st. 1. i 2. te čl. 15. stavak 2. Pravilnika);
	+ rok za podnošenje godišnjeg izvješća o provedbi plana razvoja (točka 2.4. Smjernica - čl. 15. stavak 2. Pravilnika);
	+ obvezu javnog tijela da na svojim mrežnim stranicama objavljuje podatke i godišnja izvješća o provedbi akata strateškog planiranja iz svoje nadležnosti (točka 2.4. Smjernica - čl.21.st.2. Pravilnika).
* **Pravilnik o provedbi postupka vrednovanja (NN 66/2019)**[[8]](#footnote-9) koji definira načela, kriterije i standarde provedbe postupka vrednovanja akata strateškog planiranja propisanih Zakonom o sustavu strateškog planiranja i upravljanja razvojem Republike Hrvatske – posebno članci 19., 20., 21. i 22. Pravilnika koji definiraju vrste vrednovanja (točka 2.5. Smjernica).

**C) Ostali nacionalni pravni okvir**

* **Zakon o pravu na pristup informacijama (NN 25/13, 85/15)[[9]](#footnote-10)**, članak 11. u dijelu kojim se definira:
	+ obvezu i način provođenja savjetovanja s javnošću pri donošenju zakona i podzakonskih te općih akata odnosno drugih strateških ili planskih dokumenta (točka 2.3.2. Smjernica – čl. 11. Zakona).
* **Zakon o zaštiti okoliša (NN 80/13, 153/13, 78/15, 12/18, 118/18)[[10]](#footnote-11)**, članci 62. – 75. koji definiraju stratešku procjenu utjecaja strategije, plana i programa na okoliš (točka 2.3.1. Smjernica).
* **Uredba o strateškoj procjeni utjecaja plana i programa na okoliš (NN 3/17)[[11]](#footnote-12)** koja detaljnije definira stratešku procjenu utjecaja na okoliš (točka 2.3.1. Smjernica).

**EU pravni okvir:**

* Prijedlog Uredbe Europskog parlamenta i Vijeća o utvrđivanju zajedničkih odredbi o Europskom fondu za regionalni razvoj, Europskom socijalnom fondu plus, Kohezijskom fondu i Europskom fondu za pomorstvo i ribarstvo i financijskih pravila za njih i za Fond za azil i migracije, Fond za unutarnju sigurnost i Instrument za upravljanje granicama i vize COM/2018/375 finalni prijedlog **- 2018/0196** **(COD)[[12]](#footnote-13)** posebno članci 4., 22., 23. i 24. te Prilog I. u dijelu koji definira:
	+ ciljeve politika koji se podupiru kroz fondove (članak 4. prijedloga Uredbe);
	+ integrirani teritorijalni razvoj, izradu teritorijalnih strategija i minimalni sadržaj teritorijalne strategije (točka 1.4. i 2.3.1 Smjernica - članci 22. - 24. prijedloga Uredbe);
	+ Prilog I. koji definira prihvatljiva područja ulaganja iz fondova u financijskoj perspektivi 2021. – 2027.
* Prijedlog UREDBE EUROPSKOG PARLAMENTA I VIJEĆA o Europskom fondu za regionalni razvoj i Kohezijskom fondu COM/2018/372 finalni prijedlog **- 2018/0197 (COD)[[13]](#footnote-14)**
	+ članak 2. kojim se definiraju posebni ciljevi koje podržava EFRR i KF;
	+ članci 8. i 9. kojima se definira integrirani teritorijalni razvoj i održivi urbani razvoj;
	+ Prilog I koji definira zajedničke pokazatelje ostvarenja i rezultata za EFRR i KF po ciljevima politike.

Trenutno važeći Zakon o regionalnom razvoju Republike Hrvatske koristi termin **strategija razvoja urbanog područja** (članak 14.), Zakon o sustavu strateškog planiranja koristi termin **plan razvoja odnosno zajednički plan razvoja jedinica lokalne samouprave** (članak 25.)i termin **akti strateškog planiranja povezani s korištenjem EU fondova** (članak 30.),dok prijedlog EU regulative koristi termin **teritorijalna strategija**.

Za potrebe izrade ovih Smjernica koristit će se termin Strategija razvoja urbanog područja sukladno terminologiji iz trenutno važećeg Zakona o regionalnom razvoju Republike Hrvatske.

## Održivi urbani razvoj i ITU mehanizam

**Financijsko razdoblje 2014. – 2020.**

Zbog izrazito brzog trenda rasta, gradovi su danas suočeni s najvišom koncentracijom gospodarskih, ekoloških, klimatskih, demografskih i društvenih izazova te dijele brojne zajedničke probleme. Zbog specifičnih izazova s kojima se suočavaju gradovi, urbana politika se istaknula kao jedna od važnih komponenti regionalne politike te je EU regulativa za financijsko razdoblje 2014. – 2020.[[14]](#footnote-15)definirala da svaka država članica za održivi urbani razvoj mora izdvojiti najmanje 5 % sredstava iz Europskog fonda za regionalni razvoj u okviru cilja „Ulaganje za rast i radna mjesta” (dalje u tekstu EFRR). EU regulativom[[15]](#footnote-16) je uveden ITU mehanizamkao novi mehanizam koji državama članicama omogućava provedbu teritorijalnih strategija i omogućuje integrirano korištenje sredstava iz više europskih fondova ili više operativnih programa. Nastavno na odredbe EU regulative urbani razvoj je kao važan dio regionalnog razvoja ugrađen i u zakonodavstvo Republike Hrvatske donošenjem Zakona o regionalnom razvoju Republike Hrvatske. Predmetni Zakon u članku 14. definira obvezu ustrojavanja urbanih područja, a u članku 15. obvezu izrade strategije razvoja urbanih područja slijedom čega je Ministarstvo u rujnu 2015. godine donijelo Smjernice za izradu strategije razvoja urbanih područja, praćenje njihove provedbe i vrednovanje te druga pitanja.

Kroz *Sporazum o partnerstvu između Republike Hrvatske i Europske komisije za korištenje EU strukturnih i investicijskih fondova za rast i radna mjesta u razdoblju 2014.-2020.*[[16]](#footnote-17) definirano je da će Republika Hrvatska za mjere održivog urbanog razvoja imati na raspolaganju 345,35 milijuna eura:

* 253,35 milijuna eura iz EFRR i 50 milijuna eura iz Kohezijskog fonda (dalje u tekstu KF) u okviru Operativnog programa Konkurentnost i kohezija 2014. – 2020.
* 42 milijuna eura iz Europskog socijalnog fonda (dalje u tekstu ESF) u okviru Operativnog programa Učinkoviti ljudski potencijali 2014. – 2020.

Za provedbu ITU mehanizma u financijskom razdoblju 2014. – 2020. odabrano je 7 najvećih urbanih središta: urbane aglomeracije Zagreb, Split, Rijeka i Osijek s više od 100.000 stanovnika te urbana područja Zadar, Pula i Slavonski Brod s više od 50.000 stanovnika u središnjim naseljima. U travnju 2020. godine, mogućnost korištenja ITU mehanizma dobio je i Grad Karlovac s okolnim područjem.

Provođenjem navedenog mehanizma napravljen je iskorak u smjeru decentralizacije s obzirom da su gradovi kroz novi mehanizam postali tijelo u sustavu upravljanja i kontrole EU fondovima (za Operativni program Konkurentnost i kohezija) koje je odgovorno za odabir integriranih projekata koji će se provoditi na njihovom teritoriju.

Prihvatljive aktivnosti u sklopu ITU mehanizma u financijskom razdoblju 2014.–2020. podijeljene su u tri tematska područja: pametni gradovi, održivi gradovi i uključivi gradovi, a cilj ulaganja je bio omogućiti povoljno okruženje za razvoj poduzetništva, povećati učinkovitost sustava toplinarstva, obnoviti brownfield lokacije (bivša vojna i/ili industrijska područja), povećati zapošljavanje i turističke izdatke kroz unaprjeđenje kulturne baštine te porast broja putnika u javnom prijevozu.

**Financijsko razdoblje 2021. – 2027.**

Prijedlog EU regulative za financijsko razdoblje od 2021.- 2027. predviđa povećanje izdvajanja sredstava iz EFRR-a za održivi urbani razvoj na 8% od ukupne EFRR alokacije te kao preduvjet za korištenje ITU mehanizma i nadalje definira obvezu izrade teritorijalnih strategija[[17]](#footnote-18). Nadalje, EU regulativa 2021.-2027. predviđa pet ciljeva kohezijske politike i to prvi cilj: Konkurentnija i pametnija Europa promicanjem inovativne i pametne gospodarske preobrazbe i regionalne povezanosti IKT-om; drugi cilj: Zelenija Europa s fokusom na smanjenje emisije ugljika promicanjem prelaska na čistu i pravednu energiju, zelenih i plavih ulaganja, kružnog gospodarstva, prilagodbe klimatskim promjenama i upravljanja rizikom i njegova sprječavanja; treći cilj: Povezanija Europa jačanjem mobilnosti; četvrti cilj: Europa s istaknutijom socijalnom komponentom kroz provedbu Europskog stupa socijalnih prava i peti cilj: Europa bliža građanima, koji će poticati održivi i integrirani razvoj urbanih, ruralnih i obalnih područja putem lokalnih inicijativa[[18]](#footnote-19). Na teritorijalni razvoj usmjeren je peti cilj politike koji se među ostalim može provoditi putem integriranih teritorijalnih ulaganja. Pored ključnih područja ulaganja unutar navedenog cilja mogu se odabrati i sva ostala ključna područja ulaganja[[19]](#footnote-20) unutar četiri preostala cilja kohezijske politike 2021.-2027. što daje dobru osnovu za definiranje *Policy mixa* u okviru teritorijalnih strategija za funkcionalne teritorije.

Na temelju odredbi EU regulative i trenutno važećeg nacionalnog zakonodavstva Republika Hrvatska u novom financijskom razdoblju 2021.-2027. planira korištenje ITU mehanizma u **14 hrvatskih gradova**:

* urbanim aglomeracijama Zagreb, Split, Rijeka i Osijek te
* urbanim područjima Zadar, Slavonski Brod, Pula, Karlovac, Sisak, Varaždin, Šibenik, Dubrovnik, Bjelovar i Vinkovci**.**

Tijekom procesa izrade Integriranog teritorijalnog programa u okviru programiranja nove financijske perspektive 2021.-2027. bit će definirana područja ulaganja namjenjena razvoju urbanih područja.

**Slika 1. Područja provedbe ITU mehanizma u RH za financijsko razdoblje 2021. 2027.**



## Uloga i cilj izrade strategije razvoja urbanog područja

 **Strategija razvoja urbanog područja predstavlja:**

* akt u smislu članka 15. ZRRRH kojim se definiraju ciljevi razvoja za urbana područja
* dokument u smislu članka 22. i 23. Prijedloga Uredbe EU 2018/0196 putem kojeg država članica pruža potporu integriranom teritorijalnom razvoju kroz mehanizam integriranih teritorijalnih ulaganja;
* akt strateškog planiranja povezan s korištenjem fondova EU u smislu članka 30. ZSSP-a koji se donosi za sedmogodišnje razdoblje u skladu s višegodišnjim financijskim okvirom EU;
* zajednički plan razvoja dvije ili više jedinica lokalne samouprave u smislu članka 25. stavak 3. ZSSP-a kao srednjoročni akt strateškog planiranja od značaja za jedinice lokalne samouprave.

**Strategija razvoja urbanog područja** je akt strateškog planiranja u okviru politike regionalnog razvoja koji služi kao multi-sektorski strateški okvir kojim se planira razvoj urbanog područja kao cjeline unutar jasno definiranog vremenskog razdoblja, tj. predstavlja preduvjet za korištenje ITU mehanizma za sedmogodišnje razdoblje u skladu s višegodišnjim financijskim okvirom kohezijske politike Europske unije.

Cilj izrade **strategije razvoja urbanog područja** (dalje u tekstu: Strategija)je definiranje zajedničkih smjerova razvoja urbanog područja, predlaganje zajedničkih pravaca djelovanja, olakšavanje provedbe zajedničkih projekata – drugim riječima razvoj „zajedničke strateške vizije“ koje nadilazi administrativne granice i stvara sinergije koje koriste urbanom području u cjelini.

Budući da je strategija temeljni strateški dokument za urbano područje, mora se temeljiti na uvjerljivom logičkom slijedu, međusobno dosljednih i logički povezanih dijelova.

Konkretno, Strategija mora:

* biti utemeljena na detaljnoj analizi stanja baziranoj na opsežnim, relevantnim i ažuriranim podacima, koji ukazuju na gospodarske, ekološke, klimatske, demografske i socijalne izazove s kojima se urbano područje suočava;
* strateški prikazati pristup održivom urbanom razvoju ciljanog urbanog područja unutar jasno određenog vremenskog razdoblja, utvrđujući hijerarhiju ciljeva koji moraju biti mjerljivi za suočavanje s unaprijed navedenim izazovima;
* predložiti međusektorski integrirani pristup razvoju urbanog područja usmjeren na rješavanje niza međusobno povezanih problema urbanog područja u različitim sektorima;
* definirati očekivane rezultate i uključiti sustav relevantnih pokazatelja koje je potrebno koristiti za praćenje provedbe Strategije.

Uspješan rezultat procesa izrade Strategije može se osigurati samo kroz aktivno sudjelovanje u partnerskim konzultacijama koje uključuju predstavnike svih jedinica lokalne i područne (regionalne) samouprave kao i predstavnike svih relevantnih dionika razvoja urbanog područja tijekom cijelog postupka strateškog planiranja, tražeći njihove doprinose i uključujući ih prema potrebi.

# POSTUPAK STRATEŠKOG PLANIRANJA ODRŽIVOG URBANOG RAZVOJA

Postupak strateškog planiranja održivog urbanog razvoja uključuje sljedeće ključne aktivnosti te njihove podaktivnosti:

* 1. **Definiranje obuhvata i uspostava urbanih područja**
		1. Definiranje grada središta urbane aglomeracije/područja
		2. Definiranje JLS-ova koji se predlažu za ulazak u obuhvat
		3. Traženje pisanog mišljenja o ulasku JLS-ova u obuhvat
		4. Dostava mišljenja JLP(R)S-ova o ulasku u obuhvat
		5. Dostava konačnog prijedloga obuhvata na mišljenje Ministarstvu
		6. Mišljenje Ministarstva na konačni prijedlog obuhvata
		7. Uspostava urbanog područja
	2. **Uspostava institucionalnog okvira za izradu i provedbu Strategije**
		1. Sklapanje Sporazuma o suradnji na izradi i provedbi Strategije
		2. Uspostava Koordinacijskog vijeća
		3. Uspostava Partnerskog vijeća za urbano područje
	3. **Izrada i donošenje Strategije**
		1. Izrada nacrta Strategije
		2. Savjetovanje sa javnošću o nacrtu Strategije
		3. Donošenje Strategije
	4. **Izvještavanje o provedbi Strategije**
	5. **Vrednovanje Strategije**

U nastavku se daje opis predmetnih aktivnosti i podaktivnosti koji uključuje definiranje tijela koje je odgovorno za provedbu aktivnosti, način na koji se aktivnost provodi te upućivanje na obrasce koje urbana područja koriste kod provedbe pojedinih aktivnosti i/ili upućivanje na odredbe propisa koji se primjenjuju kod provedbe pojedinih aktivnosti.

1.

## Definiranje obuhvata i uspostava urbanih područja

Urbana područja uspostavljaju se radi učinkovitijeg planiranja i provedbe urbane politike kao jedne od važnih komponenti regionalne politike (čl. 14.st.1. ZRRRH). Pri tome se ciljevi i prioriteti razvoja za urbana područja određuju u Strategiji koja mora obuhvatiti jasno definiran teritorij. Slijedom navedenoga, definiranje obuhvata i uspostava urbanog područja prvi je korak u postupku strateškog planiranja održivog urbanog razvoja.

ZRRRH definira tri kategorije urbanih područja (čl.14. ZRRRH) :

* + **urbane aglomeracije[[20]](#footnote-21)** –gradove i općine koje ulaze u sastav utvrđuje ministar nadležan za regionalni razvoj na prijedlog grada, sjedišta urbane aglomeracije uz prethodno mišljenje svih uključenih JLS-a i ministarstva nadležnog za prostorno planiranje;
	+ **veća urbana područja** – gradovi sa više od 35.000 stanovnika i nisu uključeni u urbane aglomeracije;
	+ **manja** **urbana područja** – gradovi koji imaju manje od 35.000 stanovnika čija središnja naselja imaju više od 10.000 stanovnika i/ili su sjedišta županija.

U manjim urbanim područjima ne provodi se ITU mehanizam stoga se Smjernicama opisuju glavne aktivnosti u okviru procesa definiranja i uspostave urbanih aglomeracija i većih urbanih područja (dalje u tekstu: urbane aglomeracije/područja) koji su korisnici ITU mehanizma i to kako slijedi:

* + 1. **Definiranje grada središta urbane aglomeracije/urbanog područja**
		2. **Definiranje JLS-ova koji se predlažu za ulazak u obuhvat**
		3. **Traženje pisanog mišljenja o ulasku JLS-ova u obuhvat**
		4. **Dostava mišljenja JLP(R)S-ova o ulasku u obuhvat**
		5. **Dostava konačnog prijedloga obuhvata na mišljenje Ministarstvu**
		6. **Mišljenje Ministarstva na konačni prijedlog obuhvata**
		7. **Uspostava urbanog područja**

Urbane aglomeracije Zagreb, Osijek, Rijeka i Split te urbana područja Slavonski Brod, Zadar i Pula uspostavljeni su tijekom 2015. i 2016. godine dok je urbano područje Karlovac uspostavljeno u veljači 2019. Navedene urbane aglomeracije/područja uspostavljena su temeljem kriterija iz verzije 1.0 Smjernica te su korisnici ITU mehanizma u financijskom razdoblju 2014. – 2020.

**Postupak definiranja i uspostave urbanih područja temeljem ovih Smjernica moraju provesti:**

* **gradovi središta urbanih aglomeracija/područja koja su već uspostavljena tijekom financijskog razdoblja 2014. – 2020.;**
* **gradovi središta urbanih područja koji su novi korisnici ITU mehanizma u financijskom razdoblju 2021. – 2027., a koji nisu uspostavili svoja urbana područja.**

Gradovi središta urbanih područja koji su novi korisnici ITU mehanizma u financijskom razdoblju 2021. – 2027., a koji su do dana donošenja ovih Smjernica uspostavili svoja urbana područja temeljem kriterija iz verzije 1.0 Smjernica ne trebaju provesti ponovni postupak definiranja i uspostave urbanog područja, već će Ministarstvo po donošenju Smjernica izvršiti kontrolu i provjeru usklađenosti donesenih Odluka predstavničkog tijela grada središta urbanog područja o obuhvatu s ovim Smjernicama te će od gradova zatražiti dopune koje će minimalno uključivati mišljenje predstavničkog tijela jedinica područne (regionalne) samouprave na ulazak u obuhvat JLS-ova koji se nalaze na području te jedinice područne (regionalne) samouprave (s obzirom da navedeno mišljenje nije bilo obveza po verziji 1.0 Smjernica). Temeljem provedene kontrole, Ministarstvo će dati konačno mišljenje na obuhvat urbanog područja/aglomeracije.

### Definiranje grada središta urbane aglomeracije/urbanog područja

Gradovi središta urbanih aglomeracija/područja definirani su člankom 14. Zakona o regionalnom razvoju Republike Hrvatske.

**Za provedbu mehanizma Integriranih teritorijalnih ulaganja u Smjernicama se definiraju gradovi središta urbanih aglomeracija i većih urbanih područja koji su predmet ovih Smjernica.**

|  |
| --- |
| **Popis gradova središta urbanih aglomeracija** |
| **Grad** | **Broj stanovnika (popis 2011.)** |
| Zagreb | 790.017 |
| Split | 178.102 |
| Rijeka | 128.624 |
| Osijek | 108.048 |
| **Popis gradova središta većih urbanih područja\*** |
| **Grad** | **Broj stanovnika (popis 2011.)** |
| Zadar | 75.062 |
| Slavonski Brod | 59.141 |
| Pula - Pola | 57.460 |
| Karlovac | 55.705 |
| Sisak | 47.768 |
| Varaždin | 46.946 |
| Šibenik | 46.332 |
| Dubrovnik | 42.615 |
| Bjelovar | 40.276 |
| Vinkovci | 35.312 |

\* Velika Gorica (sa 63.517 stanovnika), Kaštela (s 38.667 stanovnika) i Samobor (s 37.633 stanovnika) također su veća urbana područja s više od 35.000 stanovnika međutim isti su u financijskoj perspektivi 2014. – 2020. uključeni u urbane aglomeracije (Velika Gorica i Samobor su uključeni u obuhvat UA Zagreb, a Kaštela u obuhvat UA Split).

### Definiranje JLS-ova koji se predlažu za ulazak u obuhvat ITU područja

Grad središte urbane aglomeracije/područja definira JLS-ove koje predlaže za ulazak u obuhvat svog urbanog područja.

**Obuhvat urbane aglomeracije/područja** odgovara njezinom funkcionalnom i teritorijalnom području, a uključuje:

* administrativno i teritorijalno područje najveće jedinice lokalne samouprave (grad središte urbane aglomeracije/područja);
* administrativno i teritorijalno područje okolnih JLS-ova koje imaju snažne funkcionalne i gospodarske veze s gradom središtem urbane aglomeracije/područja (obuhvat čini više jedinica).

Za sva urbane aglomeracije/područja, ovim Smjernicama se definiraju osnovni i dodatni kriteriji.

**I. Osnovni kriteriji**

**Osnovni kriterij prostornog kontinuiteta je obvezan kriterij za sve JLS-ove koji ulaze u obuhvat urbane aglomeracije/područja.**

1. **udio dnevnih migracija zaposlenih u središte urbanog područja od minimalno 30 %** (sukladno službenim podatcima Državnog zavoda za statistiku[[21]](#footnote-22));
2. **prostorni kontinuitet** (sve jedinice lokalne samouprave moraju činiti kontinuirano urbano područje kako bi se osigurala teritorijalna cjelovitost društveno-gospodarskog i teritorijalnog planiranja).

**Broj jedinica lokalne samouprave uključenih u konačan prijedlog obuhvata može odstupati u rasponu ±30% u odnosu na broj jedinica lokalne samouprave koje ulaze u urbanu aglomeraciju/područje sukladno kriteriju vezanom uz dnevne migracije**, a odstupanje treba biti obrazloženo na sljedeći način:

* navesti specifičnosti tih JLS-ova zbog kojih taj kriterij nije primjenjiv na njih, čime se mogu bez ispunjavanja tog kriterija uključiti u obuhvat urbane aglomeracije/područja i /ili;
* zamjeniti s jednim ili više dodatnih kriterija za te JLS-ove;
* u slučaju isključivanja iz obuhvata JLS-ova koji ispunjavaju uvjet dnevnih migracija, obavezno dostaviti razloge isključenja JLS-ova iz obuhvata.

Iznimno kada, sukladno kriteriju vezanom uz dnevne migracije, u obuhvat urbanog područja pored grada središta ulazi samo jedan JLS, grad središte u obuhvat može predložiti još jedan dodatni JLS.

**Grad središte samostalno odlučuje postoji li potreba za definiranjem dodatnih kriterija ili će koristiti samo osnovne.**

**II. Dodatni kriteriji**

Temeljem niže navedenih dodatnih kriterija, grad središte u obuhvat može predložiti JLS-ove koji ne ispunjavaju osnovni kriterij vezan uz dnevne migracije, a pri tom ispunjavajući uvjet odstupanja od ±30%:

* **funkcionalna povezanost** (JLS-ovi koji ulaze u obuhvat imaju jake funkcionalne veze s gradom središtem – npr. zajednička komunalna, trgovačka društva i sl.) i/ili
* **udio dnevnih migracija učenika i studenata u središte urbanog područja** (sukladno službenim podatcima Državnog zavoda za statistiku[[22]](#footnote-23)) i/ili
* **zajednički integrirani projekti** (sukladno elektroničkom registru projekata Strateškog planiranja i upravljanja razvojem (SPUR-a). Integrirani projekti su višesektroski, višefondofski ili umbrella projekti (projekt se proteže kroz više JLS-ova) i/ili
* **infrastrukturni kriterij** (uključivanje u obuhvat JLS-ova na čijem području se nalazi kapitalni objekt cestovne, željezničke, lučke, zračne ili dr. infrastrukture - vodoopskrba, odvodnja, javni prijevoz) i/ili
* **kriterij odgovora na jedan ili više društvenih izazova** (klimatske promjene, kvaliteta zraka, prometno zagušenje, re-industrijalizacija, sigurnosni izazovi, nezaposlenost i socijalna isključenost i sl.) i/ili
* **kriterij odgovora na zajedničke razvojne probleme** uzrokovane specifičnostima teritorija i/ili sektora (primjerice:, urbano-ruralno povezivanje, cjelovitost turističke destinacije sl.) i/ili
* neki drugi dodatni kriterij koji predlaže i obrazlaže sam grad središte.

### Traženje pisanog mišljenja o ulasku JLS-ova u obuhvat

Grad središte urbane aglomeracije/područja zatražit će od svih JLS-ova koje predlaže u obuhvat, a koji udovoljavaju kriterijima navedenim pod točkom 2.1.2, da dostave mišljenje svog predstavničkog tijela .

Nakon pribavljenih mišljenja predstavničkih tijela JLS-ova, grad središte urbane aglomeracije/područja će zatražiti od jedinica područne (regionalne) samouprave da dostave mišljenje predstavničkog tijela na ulazak u obuhvat JLS-ova koji se nalaze na području tih jedinica područne (regionalne) samouprave.

Ako u obuhvat ulaze JLS-ovi s područja više jedinica područne (regionalne) samouprava potrebno je pribaviti pozitivno mišljenje predstavničkih tijela svih relevantnih jedinica područne (regionalne) samouprave. Predstavnička tijela jedinice područne (regionalne) samouprava daju mišljenja isključivo na ulazak JLS-ova koji se nalaze na njihovom području.

### Dostava mišljenja JLP(R)S-ova o ulasku u obuhvat

Jedinice lokalnih i područnih (regionalnih) samouprava dostavljaju gradu središtu urbane aglomeracije/područja mišljenja svojih predstavničkih tijela o ulasku JLS-ova u obuhvat koja mogu biti pozitivna ili negativna.

Pri tome treba voditi računa o sljedećem:

* mišljenje o ulasku u obuhvat jedinice lokalne samouprave daje predstavničko tijelo tog JLS-a;
* predstavničko tijelo JP(R)S-a daje mišljenje isključivo na ulazak u obuhvat JLS-ova koji se nalaze na području te jedinice područne (regionalne) samouprave;
* mišljenje može biti pozitivno ili negativno;
* ako neki od JLP(R)S-ova kojem je poslan zahtjev za očitovanjem o ulasku JLS-ova u obuhvat, ne dostavi mišljenje o ulasku u sastav urbanog područja u za to definiranom roku, smatra se da je mišljenje JLP(R)S-a negativno.

### Dostava konačnog prijedloga obuhvata na mišljenje Ministarstvu

Grad središte urbane aglomeracije/područja dostavlja Ministarstvu na mišljenje konačni prijedlog obuhvata prema ***obrascu DODATKA 1. Konačni prijedlog obuhvata urbane aglomeracije/područja*** koji je sastavni dio ovih Smjernicama i uključuje:

* popis JLS-ova koji se predlažu za ulazak u obuhvat;
* temeljna obilježja jedinica lokalne samouprave iz obuhvata;
* kartu urbanog područja;
* pozitivna mišljenja predstavničkih tijela svih JLS-ova koji se predlažu za ulazak u obuhvat[[23]](#footnote-24);
* pozitivno mišljenje predstavničkog tijela jedinice područne (regionalne) samouprave[[24]](#footnote-25).

Uz konačni prijedlog obuhvata Ministarstvu se dostavljaju sva zaprimljena mišljenja (pozitivna i negativna mišljenja) kao i komunikacija grada središta urbane/aglomeracije područja prema JLP(R)S-ovima koji nisu dostavili mišljenja.

### Mišljenje Ministarstva na konačni prijedlog obuhvata

Ministarstvo temeljem zaprimljene dokumentacije grada središta kontrolira je li konačni prijedlog obuhvata urbane aglomeracije/područja definiran u skladu s kriterijima iz ovih Smjernica.

Ako konačni prijedlog obuhvata nije definiran u skladu s ovim Smjernicama ili je dostavljeni prijedlog nepotpun ili nejasan, Ministarstvo traži dodatna pojašnjenja i/ili dopune od grada središta.

Ako je konačni prijedlog obuhvata definiran u skladu s ovim Smjernicama, Ministarstvo daje suglasnost gradu središtu urbanog područja na konačni prijedlog obuhvata odnosno donosi Odluku o ustrojavanju u slučaju urbane aglomeracije.

**Za gradove središta urbanih područja koji su novi korisnici ITU mehanizma u financijskom razdoblju 2021. – 2027., a koji su do dana donošenja ovih Smjernica uspostavili svoja urbana područja temeljem kriterija iz verzije 1.0 Smjernica, Ministarstvo će izvršiti kontrolu i provjeru usklađenosti donesenih Odluka o sastavu urbanog područja sa ovim Smjernicama.** Ministarstvo će od gradova zatražiti dopune koje će minimalno uključivati mišljenje predstavničkog tijela jedinica područne (regionalne) samouprave na ulazak u obuhvat JLS-ova koji se nalaze na području te jedinice područne (regionalne) samouprave (s obzirom da isto mišljenje nije bilo obveza po verziji 1.0 Smjernica). Temeljem provedene kontrole, Ministarstvo će dati konačno mišljenje na obuhvat urbanog područja/aglomeracije.

### Uspostava urbane aglomeracije/urbanog područja

**Urbane aglomeracije/područja u obuhvat predlažu samo JLS-ove za koja su predstavnička tijela JLP(R)S-a dala pozitivno mišljenje odnosno suglasnost na ulazak u obuhvat.**

Urbana aglomeracija ustrojava se Odlukom ministra nadležnog za regionalni razvoj.

*Preduvjeti za uspostavu:*

* prethodno pribavljeno pozitivno mišljenje ministarstva nadležnog za prostorno uređenje (mišljenje pribavlja Ministarstvo regionalnoga razvoja i fondova Europske unije);
* prethodno pribavljeno pozitivno mišljenje predstavničkih tijela svih JLS-ova iz obuhvata (u obuhvat ne ulaze JLS-ovi koji su dali negativno mišljenje);
* prethodno pribavljeno pozitivno mišljenje predstavničkog tijela jedinice područne (regionalne) samouprava.

**Ako u obuhvat ulaze JLS-ovi s područja više jedinica područne (regionalne) samouprave potrebno je pribaviti pozitivno mišljenje predstavničkih tijela svih relevantnih jedinica područne (regionalne) samouprave. Predstavnička tijela jedinice područne (regionalne) samouprava daju mišljenja isključivo na ulazak JLS-ova koji se nalaze na njihovom području.**

Urbano područjeustrojava se Odlukom predstavničkog tijela grada središta urbanog područja.

*Preduvjeti za uspostavu:*

* prethodno pribavljeno pozitivno mišljenje Ministarstva na konačni prijedlog obuhvata;
* prethodno pribavljeno pozitivno mišljenje predstavničkih tijela svih JLS-ova iz obuhvata;
* prethodno pribavljeno pozitivno mišljenje predstavničkog tijela jedinice područne (regionalne) samouprave.

**Ako u obuhvat ulaze JLS-ovi s područja više jedinica područne (regionalne) samouprave potrebno je pribaviti pozitivno mišljenje predstavničkih tijela svih relevantnih jedinica područne (regionalne) samouprave. Predstavnička tijela jedinice područne (regionalne) samouprava daju mišljenja isključivo na ulazak JLS-ova koji se nalaze na njihovom području.**

**Nakon utvrđivanja obuhvata urbanih aglomeracija/područja, isti nije moguće mijenjati do kraja financijskog razdoblja 2021. – 2027.**

## Uspostava institucionalnog okvira za izradu i provedbu Strategije

U ovom dijelu Smjernica opisuju se glavne aktivnosti vezane uz:

* + 1. Sklapanje Sporazuma o suradnji na izradi i provedbi Strategije
		2. Uspostava Partnerskog vijeća za urbano područje
		3. Uspostava Koordinacijskog vijeća
	1.

### Sklapanje Sporazuma o suradnji na izradi i provedbi Strategije

Izrada i provedba Strategije za urbano područje uključuje širok krug dionika s područja obuhvata urbane aglomeracije/područja. Slijedom navedenog potrebno je jasno definirati uloge i odgovornosti svih dionika u procesu izrade Strategije.

Grad središte urbane aglomeracije/područja kao nositelj izrade Strategije pokreće postupak sklapanja Sporazuma na izradi i provedbi strategije razvoja urbanog područja između svih jedinica lokalne samouprave koje ulaze u obuhvat.

Sporazum sklapaju gradonačelnici/općinski načelnici svih JLS-ova koji ulaze u obuhvat urbane aglomeracije/područja i njime definiraju način suradnje prilikom izrade i provedbe strategije razvoja urbanog područja, a sukladno ***obrascu*** ***DODATKA 2. Sporazum o suradnji tijekom izrade i provedbe strategije razvoja urbanog područja*** koji je sastavni dio ovih Smjernica.

### Uspostava Partnerskog vijeća za urbano područje

Obaveza uspostave Partnerskog vijeća za urbano područje definirana je člankom 28. Zakona o regionalnom razvoju Republike Hrvatske, a također je u skladu sa člankom 5. Zakona o sustavu strateškog planiranja i upravljanja razvojem Republike Hrvatske.

Partnersko vijeće za urbano područje osniva grad središte urbane aglomeracije/područja radi sudjelovanja u donošenju Strategije, utvrđivanja prioriteta razvoja, predlaganja strateških projekata te njihove provedbe i praćenja. Partnersko vijeće ima savjetodavnu ulogu.

Članove partnerskog vijeća za urbano područje imenuje gradonačelnik grada središta urbane aglomeracije/područja uz prethodno pribavljeno mišljenje izvršnog tijela svih jedinica lokalne samouprave s urbanog područja[[25]](#footnote-26).

Partnersko vijeće za urbano područje sastavlja se sukladno načelu ravnomjerne zastupljenosti partnera iz svih jedinica koje čine urbano područje pri čemu ni jedan sektor ne smije imati natpolovičnu većinu članova u partnerskom vijeću.

U radu partnerskog vijeća za urbano područje sudjeluju predstavnici:

* svih jedinica lokalne samouprave koje čine urbano područje;
* županije i regionalni koordinator[[26]](#footnote-27);
* drugih javnih tijela čije je sudjelovanje značajno za razvoj urbanog područja;
* visokoškolskih ustanova, pružatelja obrazovnih usluga i usluga osposobljavanja te istraživačkih centara;
* gospodarskih i socijalnih partnera, uključujući istaknute organizacije gospodarskih i socijalnih partnera te predstavnike gospodarskih i obrtničkih komora ili poslovnih udruženja iz urbanog područja;
* organizacija civilnog društva, posebno iz područja zaštite okoliša, promicanja socijalne uključenosti, jednakosti među spolovima i nediskriminacije, zaštite prava nacionalnih manjina uzimajući u obzir geografsku i tematsku pokrivenost, sposobnost upravljanja, stručnost i inovativne pristupe.

Osnivanje, sastav djelokrug i način rada partnerskog vijeća detaljno se uređuje Uredbom o osnivanju, sastavu, djelokrugu i načinu rada partnerskih vijeća (NN, 103/2015[[27]](#footnote-28)) te se grad središte urbanog područja kod uspostave partnerskog vijeća vodi odredbama predmetne Uredbe.

### Uspostava Koordinacijskog vijeća

Koordinacijsko vijeće je upravljačko tijelo zaduženo **za koordinaciju** izrade, izmjene i/ili dopune, donošenja, provedbe i praćenja provedbe strategije razvoja urbanog područja. Koordinacijsko vijeće odobrava sve ključne korake u postupku izrade i provedbe Strategije prije upućivanja dokumenata na predstavnička tijela JLP(R)S-ova.

Koordinacijsko vijeće čine gradonačelnici i načelnici svih gradova i općina koje su u sastavu urbane aglomeracije/područja, odnosno njihovi zamjenici.

Osnivanje, sastav, djelokrug i način rada Koordinacijskog vijeća uređuje se Poslovnikom prema ***obrascu DODATKA 3. Osnovne odredbe Poslovnika Koordinacijskog vijeća*** koji je sastavni dio ovih Smjernica i koji predstavlja minimalan obvezni sadržaj.

Uloga Koordinacijskog vijeća:

* + - * definira zadaće i odgovornosti svih potpisnica Sporazuma o suradnji na izradi i provedbi Strategije te koordinira i upravlja procesom izrade, izmjene i/ili dopune, donošenja, provedbe i praćenja provedbe Strategije;
			* daje mišljenje na konačni nacrt Strategije i provedbenih akata Strategije - Akcijskog plana i Komunikacijske strategije te ih upućuje svim JLS-ovima iz obuhvata i JP(R)S-ovima u čiji obuhvat ulaze navedeni JLS-ovi radi davanja mišljenja njihovih predstavničkih tijela kao i na mišljenje partnerskom vijeću za urbano područje;
			* nakon pribavljenih pozitivnih mišljenja, upućuje konačni nacrt Strategije te provedbenih akata Strategije - Akcijskog plana i Komunikacijske strategije, gradu središtu urbane aglomeracije/područja radi donošenja tih akata od strane njegovog predstavničkog tijela;
			* daje mišljenje o aktivnostima vezanim uz pokretanje postupka vrednovanja Strategije, pokretanje izrade Strateške procjene utjecaja na okoliš kao i pokretanje postupka javnog savjetovanja s javnošću o nacrtu Strategije;
			* daje mišljenje na Izvješće o provedbi Strategije prije njegovog podnošenja predstavničkim tijelima, regionalnom koordinatoru i koordinacijskom tijelu u Ministarstvu regionalnoga razvoja i fondova Europske unije
			* predlaže, razmatra i donosi odluke, mišljenja i zaključke o prijedlogu propisa, projekata ili nekog drugog dokumenta za to urbano područje.

**Odluke Koordinacijskog vijeća donose se 2****/3 većinom glasova svih članova Koordinacijskog vijeća. Iznimno od navedenog, mišljenje na konačni nacrt Strategije donosi se isključivo konsenzusom.**

##  Izrada i donošenje strategije razvoja urbanog područja

U ovom poglavlju opisan je postupak izrade i proces donošenja Strategije kroz sljedeća poglavlja:

* + 1. Izrada strategije razvoja urbanog područja
		2. Savjetovanje s javnošću o nacrtu Strategije
		3. Donošenje, izmjena i/ili dopuna Strategije
		4. Donošenje, izmjena i/ili dopuna provedbenih akata
	1.

### Izrada strategije razvoja urbanog područja

Nositelj izrade strategije razvoja urbanog područja je **grad središte urbane aglomeracije/područja** (čl.15 st. 2 ZRRRH).

Strategija se izrađuje prema ***obrascu DODATKA 4.******Struktura strategije razvoja urbanog područja.*** Predmetni obrazac je sastavni dio ovih Smjernica te je izrađen u skladu s člankom 23. EU Uredbe o zajedničkim odredbama[[28]](#footnote-29) koji definira minimalni sadržaj Strategije i člankom 11. Uredbe o smjernicama za izradu akata strateškog planiranja[[29]](#footnote-30) koji definira obvezni sadržaj srednjoročnih akata strateškog planiranja.

Pri izradi strategije grad središte vodi se odredbama Zakona o regionalnom razvoju Republike Hrvatske, Zakona o sustavu strateškog planiranje i upravljanja razvojem Republike Hrvatske, njihovim podzakonskim aktima te odredbama ovih Smjernica. Postupak je sljedeći:

* gradonačelnik grada središta podnosi prijedlog za pokretanje postupka izrade, izmjene i/ili dopune Strategije predstavničkom tijelu grada središta koje odlučuje o prijedlogu[[30]](#footnote-31);
* predstavničko tijelo grada središta donosi odluku o izradi, izmjeni i/ili dopune Strategije;
* nakon donesene odluke o izradi, izmjeni i/ili dopuni Strategije, gradonačelnik o navedenom obavještava Koordinacijsko vijeće urbanog područja, Regionalnog koordinatora, Koordinacijsko tijelo u Ministarstvu, te predstavnička tijela svih JLP(R)S-ova u obuhvatu;
* gradonačelnik grada središta (podnositelj prijedloga) putem mrežnih stranica obavještava javnost o početku izrade, izmjene i/ili dopune Strategije u roku od 8 dana od početka postupka izrade, izmjene ili dopune.

***Obveze tijekom izrade nacrta:***

* **pokretanje postupka prethodnog vrednovanja (vrednovanje tijekom izrade Strategije**)

Prethodno vrednovanje provodi se tijekom svih faza izrade Strategije, a završava prije njenog usvajanja. Grad središte urbane aglomeracije/područja organizira izradu prethodnog vrednovanja Strategije koje provodi nezavisno stručno tijelo. Osnovna svrha prethodnog vrednovanja je poboljšanje kvalitete strategije, a time ujedno i kvalitete cjelokupnog procesa programiranja.

Kako bi se osigurala objektivnost i dodana vrijednost cijelog procesa, prethodno vrednovanje mora izvršiti tim kvalificiranih stručnjaka neovisnih od tima za izradu Strategije.

Prethodnim vrednovanjem osigurava se da svaka Strategija bude ocijenjena na temelju osnovnih kriterija utvrđenih u trenutno važećim propisima koju definiraju sustav vrednovanja[[31]](#footnote-32). Sažetak prethodnog vrednovanja treba biti uključen u Strategiju, gdje je potrebno objasniti kako su doprinosi i primjedbe izvršitelja vrednovanja (ocjenjivači) uključeni u Strategiju (detaljnije o postupku vrednovanja vidjeti u točki 2.5 ovih Smjernica).

* **strateška procjena utjecaja na okoliš**

Strateška procjena utjecaja na okoliš je postupak kojim se procjenjuju učinci na okoliš do kojih može doći zbog provedbe plana ili programa. Grad središte urbane aglomeracije/područja dužan je prije započinjanja postupka izrade ishoditi mišljenje ministarstva nadležnog za zaštitu okoliša, odnosno nadležnog upravnog tijela za zaštitu okoliša u jedinici područne (regionalne) samouprave, o potrebi provedbe postupka ocjene odnosno strateške procjene prema zakonu kojim se uređuje zaštita okoliša[[32]](#footnote-33). Ako postoji potreba provedbe predmetnog postupka isti je važno vremenski uskladiti s procesom izrade Strategije te se navedena dva procesa moraju odvijati paralelno kako bi se izbjegla kašnjenja.

### Savjetovanje s javnošću o nacrtu strategije razvoja urbanog područja

Savjetovanje sa javnošću provodi se za akte strateškog planiranja uključujući njihove izmjene i/ili dopune. Postupak savjetovanja provodi grad središte urbane aglomeracije/područja u skladu s odredbama propisa koji uređuju postupak savjetovanja s javnošću[[33]](#footnote-34).

Savjetovanje sa javnošću provodi se preko središnjeg državnog internetskog portala za savjetovanje s javnošću, objavom nacrta Strategije s obrazloženjem razloga i ciljeva koji se žele postići njenim donošenjem, uz poziv javnosti da dostavi svoje prijedloge i mišljenje. Savjetovanje s javnošću u pravilu traje 30 dana.[[34]](#footnote-35)

Grad središte urbane aglomeracije/područja dužan je donijeti i na svojoj internetskoj stranici objaviti plan savjetovanja s javnošću za kalendarsku godinu najkasnije do isteka prethodne kalendarske godine. Plan savjetovanja s javnošću sadrži naziv dokumenta, očekivano vrijeme njegova donošenja ili usvajanja, okvirno vrijeme provedbe internetskog savjetovanja te druge predviđene načine na koje se namjerava provesti savjetovanje kao što su javne rasprave, sudjelovanje u radnim grupama i drugo.

### Donošenje, izmjena i/ili dopuna strategije razvoja urbanog područja

Strategiju donosi **predstavničko tijelo** **grada središta** urbane aglomeracije/područja.

Nacrt Strategije priprema grad središte urbane aglomeracije/područja te ga podnosi na mišljenje Koordinacijskom vijeću. Koordinacijsko vijeće mišljenje o konačnom nacrtu Strategije donosi konsenzusom nakon čega nacrt upućuje svim JLS-ovima iz obuhvata i JP(R )S-ovima u čiji obuhvat ulaze navedeni JLS-ovi radi davanja mišljenja njihovih predstavničkih tijela[[35]](#footnote-36) kao i na mišljenje partnerskom vijeću za urbano područje. Nakon pribavljenih pozitivnih mišljenja Koordinacijsko vijeće upućuje konačni nacrt strategije gradu središte urbane aglomeracije/područja radi donošenja Strategije od strane njegovog predstavničkog tijela.

***Preduvjeti za donošenje strategije:***

* prethodno pribavljeno pozitivno mišljenje Koordinacijskog vijeća (donosi se konsenzusom);
* prethodno pribavljeno pozitivno mišljenje predstavničkih tijela svih JLS-ova koji ulaze u sastav urbane aglomeracije/područja na konačni prijedlog strategije. Za predstavnička tijela koja nisu dostavila svoja mišljenja, smatra se da su suglasna s konačnim prijedlogom strategije.
* prethodno pribavljeno pozitivno mišljenje partnerskog vijeća za urbano područje na konačni prijedlog strategije.
* prethodno pribavljeno pozitivno mišljenje predstavničkog tijela jedinice područne (regionalne) samouprave [[36]](#footnote-37) na konačni prijedlog strategije.

Nakon što **predstavničko tijelo grada središta** urbane aglomeracije/područja donese Strategiju ista se javno objavljuje na stranicama grada središta urbanog područja u roku od 8 dana od stupanja na snagu[[37]](#footnote-38).

**Izmjena i/ili dopuna strategije razvoja urbanog područja**

Izmjenu i/ili dopunu strategije razvoja urbanog područja donosi **predstavničko tijelo grada središta** urbane aglomeracije/područja u istom postupku i uz iste preduvjete po kojima se donosi strategija razvoja urbanog područja.

### Izrada, donošenje, izmjena i/ili dopuna provedbenih akata strategije razvoja urbanog područja

Provedbeni akti strategije razvoja urbanog područja su:

* **Akcijski plan** za provedbu Strategije (vidi Provedbeni dokumenti, 4.1. Akcijski plan Strategije razvoja urbanog područja),
* **Komunikacijska strategija** i **komunikacijski akcijski plan** Strategije (vidi: Provedbeni dokumenti, 4.2. Komunikacijska strategija i komunikacijski akcijski plan - struktura)

Provedbeni akti strategije razvoja urbanog područja **nisu sastavni dijelovi strategije,** ali se izrađuju istovremeno sa strategijom razvoja urbanog područja.

Akcijski plan, Komunikacijsku strategiju i Komunikacijski akcijski plan**donosi predstavničko tijelo grada središta urbane aglomeracije/područja u istom postupku i uz iste preduvjete po kojima se donosi Strategija.**

**Iznimka u odnosu na postupak po kojem se donosi Strategija:** Koordinacijsko vijeće mišljenje o konačnom nacrtu Strategije donosi konsenzusom dok mišljenje na konačni nacrt provedbenih dokumenata – Akcijskog plana i Komunikacijske strategije donosi 2/3 većinom glasova svih članova Koordinacijskog vijeća.

**Izrada i donošenje Akcijskog plana**

Akcijski plan za provedbu Strategije je provedbeni akt koji izrađuje grad središte urbane aglomeracije/područja u pravilu za razdoblje 2-3 godine koje je moguće povezati s proračunom te sadrži pregled glavnih mjera s pokazateljima rezultata, ključnim točkama ostvarenja, rokovima i nositeljima provedbe te procjenom fiskalnog učinka.

Nacrt akcijskog plana priprema grad središte urbane aglomeracije/područja te ga podnosi na mišljenje Koordinacijskom vijeću. Koordinacijsko vijeće mišljenje o konačnom nacrtu akcijskog plana donosi 2/3 većinom glasova svih članova Koordinacijskog vijeća nakon čega nacrt upućuje svim JLS-ovima iz obuhvata i JP(R )S-ovima u čiji obuhvat ulaze navedeni JLS-ovi radi davanja mišljenja njihovih predstavničkih tijela[[38]](#footnote-39) kao i na mišljenje partnerskom vijeću za urbano područje. Nakon pribavljenih pozitivnih mišljenja Koordinacijsko vijeće upućuje konačni nacrt akcijskog plana gradu središte urbane aglomeracije/područja radi donošenja akcijskog plana od strane njegovog predstavničkog tijela. Akcijski plan upućuje se predstavničkom tijelu na donošenje zajedno s prijedlogom Strategije ili najkasnije 60 dana od dana donošenja strategije razvoja urbanog područja.

Akcijski plan se usklađuje svake godine u istom postupku po kojem se i donosi.

Sadržaj Akcijskog plana strategije razvoja urbanog područja čine:

* Posebni cilj(evi)
* Pokazatelj(i) ishoda
* Pokazatelj(i) ishoda, s početnim i ciljanim vrijednostima po godinama provedbe
* Popis mjera za provedbu posebnih ciljeva
* Opis aktivnosti i projekata s ključnim točkama ostvarenja, rokovima i nositeljima

provedbe za provedbu mjera

* Pokazatelji rezultata za provedbu definiranih aktivnosti i projekata, s početnim i
* ciljanim vrijednostima po godinama provedbe
* Procjena fiskalnog učinka mjera, aktivnosti i projekata, za razdoblje provedbe akcijskog plana.

Pojmovi koji se navode vezano uz izradu Akcijskog plana (mjere, aktivnosti, projekti, posebni ciljevi, pokazatelji ishoda, pokazatelji rezultata i dr.) definirani su ZSSP[[39]](#footnote-40).

Akcijski plan se izrađuje **prema obrascu Akcijskog plana** koji je sastavni dio ovih Smjernica (vidi: Provedbeni dokumenti, 4.1. Akcijski plan Strategije razvoja urbanog područja).

**Izrada i donošenje Komunikacijske strategije i komunikacijskog akcijskog plana**

Komunikacijska strategija je dokument kojim se određuju komunikacijski ciljevi koje grad središte kao nositelj izrade Strategije želi postići komunikacijom s javnošću i definiraju ključne komunikacijske poruke, ciljne skupine i komunikacijske kanale[[40]](#footnote-41).

Komunikacijski akcijski plan je dokument kojim se definira okvir za postizanje komunikacijskih ciljeva određenih komunikacijskom strategijom te detaljno razrađuju mjere i aktivnosti informiranja i vidljivosti na operativnoj razini u svrhu provedbe komunikacijskih ciljeva[[41]](#footnote-42).

Komunikacijsku strategiju i komunikacijski akcijski plan izrađuje grad središte urbane aglomeracije/područja radi odgovarajućeg informiranja, komunikacije i vidljivosti postupka planiranja javnih politika te nacrt predmetnih dokumenata podnosi na mišljenje Koordinacijskom vijeću. Koordinacijsko vijeće mišljenje o konačnom nacrtu komunikacijske strategije i komunikacijskog akcijskog plana donosi 2/3 većinom glasova svih članova Koordinacijskog vijeća nakon čega nacrt upućuje svim JLS-ovima iz obuhvata i JP(R )S-ovima u čiji obuhvat ulaze navedeni JLS-ovi radi davanja mišljenja njihovih predstavničkih tijela[[42]](#footnote-43) kao i na mišljenje partnerskom vijeću za urbano područje. Nakon pribavljenih pozitivnih mišljenja Koordinacijsko vijeće upućuje konačni nacrt komunikacijske strategije i komunikacijskog akcijskog plana gradu središte urbane aglomeracije/područja radi donošenja tih dokumenata od strane njegovog predstavničkog tijela. Komunikacijska strategija i komunikacijski akcijski plan donose se u roku od 90 dana od dana stupanja na snagu odluke predstavničkog tijela grada središta urbane aglomeracije/područja o izradi Strategije[[43]](#footnote-44).

Komunikacijska strategija i Komunikacijski akcijski plan izrađuju se prema strukturi koja je sastavni dio ovih Smjernica (vidi: Provedbeni dokumenti, 4.2. Komunikacijska strategija i komunikacijski akcijski plan - struktura).

**Izmjena i/ili dopuna Akcijskog plana, Komunikacijske strategije i Komunikacijskog akcijskog** **plana**

Izmjenu i/ili dopunu Akcijskog plana, Komunikacijske strategije i Komunikacijskog akcijskog plana donosi **predstavničko tijelo grada središta** urbane aglomeracije/područja u istom postupku i uz iste preduvjete po kojima se ti dokumenti donose.

## Izvještavanje o provedbi strategije razvoja urbanog područja

Za izvještavanje o provedbi Strategije **nadležan je grad središte urbane aglomeracije/područja koji je ujedno i nositelj izrade strategije razvoja urbanog područja**.[[44]](#footnote-45)

Izvješće podnosi nositelj izrade Strategije jednom godišnje, najkasnije do 31.3. tekuće godine za prethodnu godinu[[45]](#footnote-46), a podnosi ga:

* Koordinacijskom vijeću
* Predstavničkim tijelima svih JLP(R)S-ova iz obuhvata
* Regionalnom koordinatoru[[46]](#footnote-47) i
* Koordinacijskom tijelu u Ministarstvu.

Koordinacijsko vijeće daje mišljenje na Izvješće, prije njegovog podnošenja predstavničkim tijelima, regionalnom koordinatoru i koordinacijskom tijelu u Ministarstvu.

Grad središte urbane aglomeracije/područja na svojim mrežnim stranicama objavljuje podatke i godišnja izvješća o provedbi strategije[[47]](#footnote-48).

## Vrednovanje strategije razvoja urbanog područja nakon provedbe

Vrednovanje je neovisna ocjena procesa izrade akta strateškog planiranja (prethodno vrednovanje), provedbe (srednjoročno vrednovanje) i postignutih razvojnih učinaka i rezultata po isteku njegove provedbe (naknadno vrednovanje). Postupak vrednovanja je neovisna usporedba i ocjena očekivanih rezultata, ishoda i učinka provedbe akata strateškog planiranja[[48]](#footnote-49).

Vrednovanje strategije razvoja urbanog područja provode unutarnji ili vanjski stručnjaci funkcionalno neovisni o tijelu nadležnom za izradu i provedbu Strategije na način definiran Pravilnikom o provedbi postupka vrednovanja[[49]](#footnote-50).

Postupak vrednovanja pokreće čelnik grada središta urbane aglomeracije/područja donošenjem odluke o početku postupka vrednovanja, u skladu s planom vrednovanja[[50]](#footnote-51).

Grad središte urbanog područja osniva Odbor za vrednovanje u koji imenuje predsjednika, dopredsjednika i članove Odbora za vrednovanje akata strateškog planiranja.

Grad središte urbane aglomeracije/područja na svojim internetskim stranicama objavljuje odobreno izvješće o vrednovanju.

Nakon što je vrednovanje odobreno od Odbora za vrednovanje, izvješće se objavljuje na internetskim stranicama grada središta urbane aglomeracije/područja[[51]](#footnote-52). Objava podataka i analiza o provedbi i rezultatima vrednovanja strategije objavljuje grad središte na svojim mrežnim stranicama[[52]](#footnote-53) .

# POPIS DODATAKA SMJERNICAMA

3.1. DODATAK 1.**:**Obrazac konačnog prijedloga obuhvata urbane aglomeracije/ područja

3.2. DODATAK 2.: Obrazac Sporazuma o suradnji tijekom izrade i provedbe strategije razvoja urbanog područja

3.3. DODATAK 3.: Obrazac Osnovne odredbe Poslovnika Koordinacijskog vijeća

3.4. DODATAK 4.: Obrazac Struktura strategije razvoja urbanog područja

3.5. DODATAK 5.: Obrazac Smjernice za izradu analize stanja i indikativni sadržaj analize stanja

**Napomena:** Ministarstvo zadržava pravo izmjena/dopuna obrazaca koji su dodaci ovim Smjernicama bez donošenja Odluke o izmjenama Smjernica.

1.

## DODATAK 1: Obrazac konačnog prijedloga obuhvata urbane aglomeracije/ područja

**KONAČNI PRIJEDLOG OBUHVATA**

**URBANE AGLOMERACIJE/URBANOG PODRUČJA ­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_**

**1. Popis JLS-ova predloženih za ulazak u obuhvat i njihova temeljna obilježja**

|  |
| --- |
| **JLS-OVI PREDLOŽENI ZA ULAZAK U OBUHVAT URBANE AGLOMERACIJE/URBANOG PODRUČJA \_\_\_\_\_\_\_\_\_\_\_\_\_\_\_\_\_\_\_\_\_** |
| **JLS-ovi koji ispunjavaju osnovne kriterije[[53]](#footnote-54)** | **JLS-ovi koji ispunjavaju dodatni kriterij i obvezni kriterij[[54]](#footnote-55)** |
| (A)Popis JLS-ova koji ispunjavaju osnovne kriterije | (B)Udio dnevnih migracija zaposlenih iz JLS-a u grad središte | (C)Pojašnjenje vezano uz osnovne kriterije iz kolone A | (D)Popis JLS-ova koji ispunjavaju dodatni kriterij te obvezni kriterij | (E)Pojašnjenje vezano uz dodatni kriterij i obvezni kriterij iz kolone D |
| 1. Naziv JLS-a | \_\_\_\_% |  | 1. Naziv JLS-a |  |
| 2. Naziv JLS-a | \_\_\_\_% |  | 2. Naziv JLS-a |  |
| 3. Naziv JLS-a | \_\_\_\_% |  | 3. Naziv JLS-a |  |
| 4. Naziv JLS-a | \_\_\_\_% |  | 4. Naziv JLS-a |  |
| 5. Naziv JLS-a | \_\_\_\_% |  | 5. Naziv JLS-a |  |
| ….. |  |  | …… |  |

**2. Popis JLS-ova koji ispunjavaju kriterij udjela dnevnih migracija ali se isključuju iz obuhvata (ako je primjenjivo)**

|  |
| --- |
| **JLS-OVI KOJI ISPUNJAVAJU KRITERIJ 30% DNEVNIH MIGRACIJA ALI SE ISKLJUČUJU IZ OBUHVATA** |
| (A)**Popis JLS-ova koji ispunjavaju kriterij od 30% dnevnih migracija ali se isključuju iz obuhvata** | (B)**Udio dnevnih migracija zaposlenih u grad središte** | (C)**Razlozi isključenja JLS-ova iz kolone A[[55]](#footnote-56)** |
| 1. *Navesti naziv JLS-a* | \_\_\_\_% | *Navesti razlog isključenja JLS-a*  |
| 2. *Navesti naziv JLS-a* | \_\_\_\_% | *Navesti razlog isključenja JLS-a*  |
| 3. *Navesti naziv JLS-a* | \_\_\_\_% | *Navesti razlog isključenja JLS-a*  |
| 4. *Navesti naziv JLS-a* | \_\_\_\_% | *Navesti razlog isključenja JLS-a*  |
| 5. *Navesti naziv JLS-a* | \_\_\_\_% | *Navesti razlog isključenja JLS-a*  |
| …… | …… | *……* |

**Ukupan broj JLS-ova predloženih za ulazak u obuhvat (uključujući grad središte): \_\_\_\_\_\_\_JLS-ova**

* Od čega broj JLS-ova koji ispunjavaju kriterij dnevnih migracija i obvezni kriterij: \_\_\_\_\_\_\_ JLS-ova
* Od čega broj JLS-ova koji ispunjavaju dodatne kriterije grada i obvezni kriterij: \_\_\_\_\_\_\_ JLS-ova

**Ukupan broj JLS-ova koji ispunjavaju kriterij dnevnih migracija ali se isključuju iz obuhvata: \_\_\_\_\_\_\_ JLS-ova**

**3. Popis mišljenja predstavničkih tijela JLP(R)S-ova** **[[56]](#footnote-57)**

|  |
| --- |
| **3A. POPIS POZITIVNIH MIŠLJENJA JLP(R)S-OVA** |
| Rbr. | **Naziv JLP(R)S-a** | **Datum mišljenja** |
| 1. |  |  |
| 2. |  |  |
| 3. |  |  |

|  |
| --- |
| **3B. POPIS NEGATIVNIH MIŠLJENJA JLP(R)S-OVA** |
| **Rbr.** | **Naziv JLP(R)S-a** | **Datum mišljenja** | **Kratko obrazloženje za negativno mišljenje (a/p)** |
| 1. |  |  |  |
| 2. |  |  |  |
| 3. |  |  |  |

|  |
| --- |
| **3C. POPIS JLP(R)S-OVA KOJI NISU DOSTAVILI MIŠLJENJA** |
| Rbr. | **Naziv JLP(R)S-a** | **Pojašnjenje[[57]](#footnote-58)** |
| 1. |  |  |
| 2. |  |  |
| 3. |  |  |

**PRILOZI:**

* **3a. Pozitivna mišljenja predstavničkih tijela JLP(R)S-ova**
* **3b. Negativna mišljenja predstavničkih tijela JLP(R)S-ova (ako je primjenjivo)**
* **3c. Komunikacija prema JLP(R)S-ovima koji nisu dostavili mišljenje (ako je primjenjivo)**
* **4. Karta urbanog područja**

## DODATAK 2.: Obrazac Sporazuma o suradnji tijekom izrade i provedbe strategije razvoja urbanog područja

Grad, adresa, OIB, zastupan po gradonačelniku ime i prezime (u nastavku teksta: grad središte urbane aglomeracije/ područja) **(**navesti naziv grada)

i

JLS, adresa, OIB, zastupan/a po čelniku ime i prezime koje čine sastav urbane aglomeracije/ područja grada (navesti naziv grada)

i (navesti sve JLS-ove koji su potpisnici ovog Sporazuma)

sklapaju

**SPORAZUM O SURADNJI TIJEKOM IZRADE I PROVEDBE**

**STRATEGIJE RAZVOJA URBANOG PODRUČJA**

**GRADA** (navesti naziv grada) **za financijsko razdoblje**

**2021. - 2027.**

**PREDMET SPORAZUMA**

**Članak 1.**

Predmet ovog sporazuma je suradnja na izradi i provedbi Strategije razvoja urbanog područja (navesti naziv grada) za financijsko razdoblje 2021.-2027. (u nastavku teksta: Strategija)

Cilj izrade Strategije je definiranje zajedničkih smjerova razvoja (navesti urbanu aglomeraciju/područje naziv grada), predlaganje zajedničkih pravaca djelovanja te olakšavanje provedbe zajedničkih projekata urbane aglomeracije/područja.

**Članak 2.**

1. Nositelj izrade Strategije je grad središte urbane aglomeracije/područja (navesti naziv grada).
2. Strategija se izrađuje za urbanu aglomeraciju/područje (navesti naziv grada) koja obuhvaća administrativna područja sljedećih jedinica lokalne samouprave:

1. navesti naziv grada središta urbane aglomeracije/područja

2. navesti naziv grada i/ili općine koje čine sastav urbane aglomeracije/ područja

3. navesti naziv grada i/ili općine koje čine sastav urbane aglomeracije/ područje

**Članak 3.**

Izrada i provedba Strategije je podijeljena u nekoliko faza:

* 1. Izrada analize stanja/SWOT analize te identifikacija potreba i potencijala;
	2. Definiranje posebnih ciljeva, usklađenih sa ciljevima iz hijerarhijski nadređenih akata strateškog planiranja;
	3. Identifikacija strateških projekata te zajedničkih razvojnih projekata i izrada Akcijskog plana za provedbu Strategije;
	4. Provedba Strategije, tj. identificiranih projekata.

**Članak 4.**

Pri izradi i provedbi Strategije popisnici sporazuma pridržavat će se načela partnerstva i suradnje u skladu s odredbama Zakona o regionalnom razvoju Republike Hrvatske (NN 147/14), Zakona o sustavu strateškog planiranja i upravljanja razvojem Republike Hrvatske (NN 123/17), Uredbe Vlade Republike Hrvatske o osnivanju, sastavu, djelokrugu i načinu rada partnerskih vijeća (NN/103/15) te Smjernicama za uspostavu urbanih područja i izradu strategija razvoja urbanih područja za financijsku perspektivu 2021. – 2027., od datum.

**Članak 5.**

1. Za potrebe provedbe ovog Sporazuma uspostavlja se Koordinacijsko vijeće urbane aglomeracije/urbanog područja (navesti naziv grada)kao upravljačko tijelo zaduženo za koordinaciju izrade, izmjene i/ili dopune, donošenja, provedbe i praćenja provedbe Strategije.
2. Koordinacijsko vijeće čine gradonačelnici odnosno načelnici svih jedinica lokalne samouprave koje su u sastavu urbane aglomeracije/područja (navesti naziv grada)odnosno njihovi zamjenici.
3. Koordinacijsko vijeće osniva se Odlukom gradonačelnika grada središta urbane aglomeracije/područja(navesti naziv grada).
4. Djelokrug i način rada Koordinacijskog vijeća detaljnije se uređuju Poslovnikom o radu Koordinacijskog vijeća (dalje u tekstu: Poslovnik).
5. Članovi Koordinacijskog vijeća na prvoj sjednici usvajaju Poslovnik te u skladu s odredbama usvojenog Poslovnika među sobom biraju predsjednika.

**Članak 6.**

Stručni administrativni poslovi za potrebe izrade i provedbe Strategije obavljati će se u okvirima organizacijske strukture grada (navesti naziv grada) kao nositelja izrade Strategije.

**Članak 7.**

Usvajanje Strategije očekuje se do datum.

**Članak 8.**

Ovaj Sporazum stupa na snagu nakon što ga potpišu ovlašteni predstavnici sporazumnih strana.

**Članak 9.**

Ovaj Sporazum sastavljen je u xy istovjetna primjerka, po jedan primjerak za svakog potpisnika Sporazuma.

**Za grad središte urbane aglomeracije/područja** (navesti naziv grada)**:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime funkcija ovlaštenog predstavnika

|  |  |
| --- | --- |
| **JLS urbane aglomeracije/područja** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ime i prezime funkcija ovlaštenog predstavnika |  |

PRILOG:

1. Karta obuhvata urbanog područja naziv urbanog područja

## DODATAK 3.: Obrazac Osnovne odredbe Poslovnika Koordinacijskog vijeća

POSLOVNIK O RADU KOORDINACIJSKOG VIJEĆA

urbane aglomeracije/urbanog područja \_\_\_\_\_\_\_\_\_\_\_\_\_

1. **OSNOVNE ODREDBE**
	1. Ovim Poslovnikom o radu Koordinacijskog vijeća urbane aglomeracije/ urbanog područja \_\_\_\_\_\_\_\_\_\_ (u daljnjem tekstu: Poslovnik) detaljnije se uređuje osnivanje, sastav, djelokrug i način rada Koordinacijskog vijeća, te druga pitanja od značaja za rad Koordinacijskog vijeća.
	2. Ovaj Poslovnik usvaja se na prvoj sjednici Koordinacijskog vijeća i primjenjuje se za vrijeme trajanja pripreme i provedbe Strategije razvoja urbanog područja \_\_\_\_\_\_\_\_\_\_\_ (u nastavku teksta: Strategija).
	3. Izrazi koji se koriste u ovom Poslovniku, a imaju rodno značenje odnose se jednako na muški i ženski rod.
2. **OSNIVANJE KOORDINACIJSKOG VIJEĆA**
	1. Koordinacijsko vijeće urbane aglomeracije/urbanog područja \_\_\_\_\_\_\_\_\_ osniva se Odlukom gradonačelnika grada središta urbane aglomeracije/područja temeljem Sporazuma o suradnji na izradi i provedbi Strategije.
3. **SASTAV KOORDINACIJSKOG VIJEĆA**
	1. Koordinacijsko vijeće sačinjavaju gradonačelnici odnosno načelnici svih jedinica lokalne samouprave koje čine urbano područje odnosno njihovi zamjenici.
	2. Članstvo u Koordinacijskom vijeću prestaje temeljem službene obavijesti pojedine jedinice lokalne samouprave o opozivu člana odnosno o prijedlogu nove osobe koja predstavlja jedinicu lokalne samouprave. Svaka jedinica lokalne samouprave dužna je obavijestiti Tehničko tajništvo Koordinacijskog vijeća o promjeni svojeg člana ili zamjenika.
	3. Sastav Koordinacijskog vijeća je javan te se objavljuje na mrežnoj stranici Grada središta.
4. **DJELOKRUG I NAČIN RADA KOORDINACIJSKOG VIJEĆA**
	1. Koordinacijsko vijeće urbane aglomeracije/urbanog područja \_\_\_\_\_\_\_\_\_ osniva se kao upravljačko tijelo zaduženo za koordinaciju izrade, izmjene i/ili dopune, donošenja, provedbe i praćenja provedbe Strategije s ciljem sudjelovanja u svim fazama postupka izrade Strategije, utvrđivanju prioriteta razvoja urbanog područja te predlaganja strateških projekata važnih za razvoj urbanog područja.
	2. Koordinacijsko vijeće se u svom radu rukovodi sljedećim načelima:
* točnosti i cjelovitosti: za pripremu, izradu, izvještavanje te praćenje provedbe i učinaka moraju se koristiti pouzdani, provjerljivi i usporedivi podaci
* učinkovitosti i djelotvornosti: za postavljene ciljeve moraju biti definirati odgovarajući pokazatelji
* odgovornosti i usmjerenosti na rezultat: potrebno je osigurati odgovarajuće uvjete, resurse i političku podršku za postizavanje željenih rezultata, ishoda i učinaka
* održivosti: utemeljenost na rezultatima i iskustvima iz prethodnih procesa strateškog planiranja
* transparentnosti: koje se odnosi na način rada Koordinacijskog vijeća
* jednakosti članova partnerstva: podrazumijeva da svaki član Koordinacijskog vijeća može iznijeti stajalište jedinice lokalne samouprave koju predstavlja te da to mišljenje na prikladan način bude uzeto u razmatranje.
1. **ZADAĆE KOORDINACIJSKOG VIJEĆA**
	1. Koordinacijsko vijeće je upravljačko tijelo sa sljedećim zadaćama:
		* + definira zadaće i odgovornosti svih potpisnica Sporazuma o suradnji na izradi i provedbi Strategije te koordinira i upravlja procesom izrade, izmjene i/ili dopune, donošenja, provedbe i praćenja provedbe Strategije ,
			+ daje mišljenje na konačni nacrt Strategije i provedbenih akata Strategije - Akcijskog plana i Komunikacijske strategijete te ih upućuje svim jedinicama lokalne samouprave iz obuhvata i jedinicama područne (regionalne) samouprave u čiji obuhvat ulaze navedene jedinice lokalne samouprave radi davanja mišljenja njihovih predstavničkih tijela[[58]](#footnote-59) kao i na mišljenje partnerskom vijeću za urbano područje ;
			+ nakon pribavljenih pozitivnih mišljenja, upućuje konačni nacrt Strategije te provedbenih akata Strategije - Akcijskog plana i Komunikacijske strategije, gradu središtu urbane aglomeracije/područja radi donošenja tih akata od strane njegovog predstavničkog tijela;
			+ daje mišljenje o aktivnostima vezanim uz pokretanje postupka vrednovanja Strategije, pokretanje izrade Strateške procjene utjecaja na okoliš kao i pokretanje postupka javnog savjetovanja s javnošću o nacrtu Strategije;
			+ daje mišljenje na Izvješće o provedbi Strategije prije njegovog podnošenja predstavničkim tijelima, regionalnom koordinatoru i koordinacijskom tijelu u Ministarstvu regionalnoga razvoja i fondova Europske unije
			+ predlaže, razmatra i donosi odluke, mišljenja i zaključke o prijedlogu propisa, projekata ili nekog drugog dokumenta za to urbano područje.
2. **PREDSJEDAVAJUĆA OSOBA**
	1. Članovi Koordinacijskog vijeća na prvoj sjednici među sobom biraju predsjednika u skladu s odredbama ovoga Poslovnika.
	2. Predsjedavajuća osoba:
* upravlja radom Koordinacijskog vijeća i odgovorna je za provedbu svih njegovih aktivnosti te vodi sjednice;
* pisanim putem saziva sjednice Koordinacijskog vijeća;
* predlaže dnevni red, uzimajući u obzir prijedloge ostalih članova Koordinacijskog vijeća;
* odlučuje o pozivanju vanjskih stručnjaka na sjednice Koordinacijskog vijeća; pokreće pisani postupak odlučivanja između sjednica Koordinacijskog vijeća; predstavlja Koordinacijsko vijeće u javnosti;
* donosi odluke o načinu i sadržaju informiranja javnosti o radu Koordinacijskog vijeća;
* svojim potpisom ovjerava zapisnik sa sjednice Koordinacijskog vijeća i potpisuje odluke Koordinacijskog vijeća.
1. **PRAVA I DUŽNOSTI ČLANOVA KOORDINACIJSKOG VIJEĆA**
	1. Prava članova Koordinacijskog vijeća uključuju:
* davanje primjedaba na dostavljene materijale, odluke, zapisnike i ostale dokumente s održane sjednice;
* predlaganje izmjena i/ili dopuna Poslovnika;
* predlaganje sazivanja sjednice Koordinacijskog vijeća.
	1. Dužnosti članova Koordinacijskog vijeća uključuju:
* upoznavanje s dokumentima koji su predmet rasprave na sjednicama Koordinacijskog vijeća;
* aktivno sudjelovanje na sjednicama Koordinacijskog vijeća, uključujući praćenje dokumenata i iznošenje mišljenja;
* analizu napretka u postizanju specifičnih ciljeva utvrđenih Strategijom;
* analizu rezultata u vezi praćenja provedbe Strategije;
* predlaganje promjena u provedbenim aktima Strategije - Akcijskom planu i Komunikacijskoj strategiji u cilju učinkovite provedbe Strategije;
* obavještavanje svojeg zamjenika o potrebi prisustvovanja sjednici u slučaju nemogućnosti sudjelovanja na sjednici Koordinacijskog vijeća. U ovom slučaju zamjenik člana sudjeluje na sjednici s pravom glasa.
1. **TEHNIČKO TAJNIŠTVO**
	1. Organizacijsku podršku radu Koordinacijskog vijeća pruža Tehničko tajništvo (dalje u tekstu: Tajništvo). Tajništvo predstavlja operativnu razinu koja surađuje sa stručnim službama svih potpisnika Sporazuma o suradnji na izradi i provedbi Strategije i koja operativno pomaže Koordinacijskom vijeću u obavljanju njegovih zadaća.
	2. Zadaci Tajništva uključuju:
* pripremu poziva za sjednicu Koordinacijskog vijeća te upućivanje poziva;
* organizaciju sjednica Koordinacijskog vijeća i pripremu svih materijala za sjednice;
* prikupljanje, izradu, dostavljanje dokumenata i materijala (izvješća, analize i prijedlozi) potrebnih za rad Koordinacijskog vijeća;
* sastavljanje i dostavljanje zapisnika sa sjednica Koordinacijskog vijeća;
* koordinaciju provedbe odluka Koordinacijskog vijeća te potrebnu razmjenu informacija između zainteresiranih stranaka;
* prikupljanje i čuvanje sve dokumentacije vezane za rad Koordinacijskog vijeća;
* tehničku i logističku pripremu, kako bi se svim članovima omogućilo djelotvorno sudjelovanje u raspravama i odlučivanju;
* druge poslove i zadaće vezane za rad Koordinacijskog vijeća.
	1. Sva korespondencija koja se odnosi na aktivnosti Koordinacijskog vijeća upućuje se Tajništvu.
1. **SJEDNICE I DOKUMENTI**
	1. Sjednice pisanim putem saziva Predsjedavajuća osoba Koordinacijskog vijeća.
	2. Sjednice Koordinacijskog vijeća održavaju se minimalno dva puta godišnje. Na pisani zahtjev minimalno polovine svih članova Koordinacijskog vijeća, Predsjedavajuća osoba je obvezna sazvati dodatnu sjednicu Koordinacijskog vijeća.
	3. U pozivu na sjednicu navodi se mjesto, vrijeme i predviđeni dnevni red sjednice. Poziv, sa svim pripremnim materijalima, upućuje se svim članovima Koordinacijskog vijeća odnosno njihovim zamjenama elektroničkom poštom u pravilu najmanje pet radnih dana prije utvrđenog datuma sjednice Koordinacijskog vijeća.
	4. Svi materijali i dokumenti koji su predmet rasprave ne smiju se iznositi u javnost do kraja sjednice Koordinacijskog vijeća i prema njima se treba odnositi sukladno načelima etičnog postupanja.
2. **ZAPISNIK SA SJEDNICA**
	1. Zapisnik svake sjednice Koordinacijskog vijeća sadrži sljedeće:
3. dnevni red sjednice;
4. popis sudionika;
5. sadržaj odluka koje je Koordinacijsko vijeće usvojilo;
6. sažetak ostalih odluka koje je Koordinacijsko vijeće donijelo.
	1. U roku od deset radnih dana nakon datuma sjednice, Tajništvo je dužno elektroničkom poštom poslati nacrt zapisnika sa sjednice na primjedbe i očitovanje svim članovima ili zamjenicima koji su bili prisutni na sjednici. Primjedbe i očitovanja moraju se poslati u roku od pet radnih dana od primitka nacrta. Ako se u roku od pet radnih dana primjedbe ne zaprime, smatrat će se da ih nema. U slučaju dostavljanja komentara ili ispravaka Predsjedavajuća osoba Koordinacijskog vijeća odlučuje o unošenju izmjena i dopuna zapisnika.
	2. Ako Predsjedavajuća osoba Koordinacijskog vijeća ne prihvati izmjene i dopune ili ako najmanje tri člana iznesu prigovor na istu točku izmijenjenog teksta zapisnika, ovo pitanje postaje predmetom rasprave i o njemu će se donijeti odluka na sljedećoj sjednici Koordinacijskog vijeća.
	3. Konačna verzija zapisnika sa sjednice odobrava se na sljedećoj sjednici Koordinacijskog vijeća.
7. **DONOŠENJE ODLUKA I PISANI POSTUPAK**
	1. Koordinacijsko vijeće u pravilu raspravlja te donosi odluke na sjednicama.
	2. Za održavanje sjednice Koordinacijskog vijeća obvezna je prisutnost predsjedavajuće osobe te prisutnost 2/3 svih članova Koordinacijskog vijeća koji imaju pravo glasa ili njihovih zamjenika.
	3. Zamjenik člana sudjeluje na sjednicama u slučajevima opravdane spriječenosti člana. Ako na sjednici sudjeluju i član s pravom glasa i njegova zamjena pravo glasa ima samo član. Ukoliko su i član i zamjena člana opravdano spriječeni, mogu ovlastiti promatrača da sudjeluje na pojedinoj sjednici Koordinacijskog vijeća, ali bez prava glasa.
	4. Odluke Koordinacijskog vijeća donose se 2/3 većinom glasova svih članova Koordinacijskog vijeća s pravom glasa, osim mišljenja na konačni nacrt Strategije koje se donosi isključivo konsenzusom svih članova. Ako na sjednici na kojoj se raspravlja o konačnom nacrtu Strategije nisu prisutni svi članovi Koordinacijskog vijeća s pravom glasa članovi koji nisu prisutni na sjednici mogu dostaviti pisano mišljenje o konačnom nacrtu Strategije. Ako član Koordinacijskog vijeća ne dostavi pisano mišljenje u traženom roku smatrat će se da je suglasan s konačnim nacrtom Strategije.
	5. Koordinacijsko vijeće može raspravljati i donositi odluke i u pisanom postupku.
	6. U pisanom postupku, Tajništvo mora članovima Koordinacijskog vijeća poslati sve potrebne materijale potrebne za donošenja odluka minimalno pet radnih dana prije roka za očitovanje.
	7. Ukoliko član Koordinacijskog vijeća ne dostavi mišljenje u traženom roku, smatrat će se da je suglasan s prijedlogom Odluke koja je predmet pisanog postupka.
8. **ZAVRŠNE ODREDBE**
	1. Koordinacijsko vijeće može izmijeniti i dopuniti Poslovnik nakon pisanog prijedloga bilo kojeg od člana iza čega slijedi rasprava.
	2. Izmjene i dopune Poslovnika Koordinacijskog vijeća treba raspraviti i odobriti Koordinacijsko vijeće.
	3. Novi tekst Poslovnika Koordinacijskog vijeća podijelit će se svim članovima uz konačnu verziju zapisnika sa sjednice.
	4. Ovaj Poslovnik stupa na snagu danom donošenja.

**PREDSJEDNIK KOORDINACIJSKOG ZA**

**URBANU AGLOMERACIJU/PODRUČJE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## DODATAK 4.: Obrazac Struktura Strategije razvoja urbanog područja

Obrazac sadrži minimalni sadržaj Strategije razvoja urbanog područja za financijsko razdoblje 2021.-2027. (u nastavku teksta: Strategija) koji je definiran člankom 23. EU Uredbe o zajedničkim odredbama (točke 2., 3., 5., 6. i 13. ovog Obrasca) te sadržaj koji je definiran kao obvezan za srednjoročne akte strateškog planiranje prema članku 11. Uredbe o smjernicama za izradu akata strateškog planiranja (točke 4., 5., 7., 8., 9., 10., 11., 12. i 13. ovog Obrasca).

Tim za izradu Strategije može, prema vlastitom nahođenju, umetnuti dodatne odjeljke i teme, pod uvjetom da nije izostavljen nijedan dio ovog obrasca.

|  |
| --- |
| ***Struktura Strategije razvoja urbanog područja*** |
| **1. Uvod**  |
|  | *Ukratko opišite opravdanost, intervencijsku logiku, iskustva iz prethodnih procesa strateškog planiranja, proces izrade i uključenost ključnih dionika u proces izrade Strategije.* |
| **2. Zemljopisno područje koje strategija obuhvaća** |
|  | *U ovom dijelu opišite:** *teritorijalni obuhvat urbanog područja za koje se izrađuje Strategija. Obuhvat mora biti jasno definiran kartografski (programi kojim se izrađuju kartografske podloge) te je potrebno dati popis gradova i općina koje ulaze u sastav urbanog područja.*
* *način definiranja obuhvata urbanog područja, uz objašnjenje pretpostavki i načina primjene metodologije iz Smjernica za uspostavu urbanih područja i izradu strategija razvoja urbanih područja (točka 2.1.)*
* *glavne značajke urbanog područja –stanovništvo, glavna fizička i teritorijalna obilježja urbanog područja.*
* *urbano područje u njegovom širem kontekstu – objašnjenje njegovog pozicioniranja u kontekstu Hrvatske i međunarodnom kontekstu, opisujući fizičke poveznice i prepreke, prometne mreže, gospodarske poveznice ili druge značajne poveznice (i/ili veze koje je potrebno poboljšati ili stvoriti) s okolnim područjem. Po potrebi, opis se može vizualno integrirati pomoću različitih programa i relevantnih statističkih podataka, ukoliko se smatra prikladnim.*
 |
| **3. Opis sudjelovanja partnera u pripremi i provedbi strategije** |
|  | *Opišite način sudjelovanja partnera u pripremi i provedbi strategije u skladu s člankom 6. prijedloga Uredbe o zajedničkim odredbama prema kojem partnerstvo uključuje najmanje sljedeće partnere: gradska i druga javna tijela; gospodarske i socijalne partnere; te relevantna tijela koja predstavljaju civilno društvo, partnere u području okoliša i tijela odgovorna za promicanje socijalne uključenosti, temeljnih prava, prava osoba s invaliditetom, ravnopravnosti spolova i nediskriminacije.* *Uz odredbe Uredbe o zajedničkim odredbama pri opisu sudjelovanja partnera potrebno je uzeti u obzir i odredbe relevantnog nacionalnog pravnog okvira koji definira obvezu uspostave partnerstva (Zakon o regionalnom razvoju Republike Hrvatske - članak 28., Zakon o sustavu strateškog planiranja i upravljanja razvojem Republike Hrvatske - članak 5. te Uredba o osnivanju, sastavu, djelokrugu i načinu rada partnerskih vijeća ) što je pobliže opisano u Smjernicama* *za uspostavu urbanih područja i izradu strategija razvoja urbanih područja (točka 2.2.2. Uspostava Partnerskog vijeća za urbano područje).* |
| **4. Srednjoročna vizija razvoja** |
|  | *Navedite srednjoročnu viziju razvoja. Vizija razvoja jasan je vodič za definiranje posebnih ciljeva i ključnih područja intervencija u okviru upravnih područja javnih politika, odnosno stanja koje želite postići u srednjoročnom razdoblju**Tijekom definiranja vizije uzmite u obzir sljedeće kriterije:** *usklađenost s vizijom Nacionalne razvojne strategije, nacionalnim vrijednostima i načelima*
* *usmjerenost na ključna područja intervencije upravnog područja javnih politika*
* *sažetost i razumljivost- jasan opis željenog postignuća*
* *inspirativnost i ostvarivost.*
 |
| **5. Opis srednjoročnih razvojnih potreba i razvojnih potencijala** |
|  | *Navedite zaključke analize srednjoročnih razvojnih potreba i potencijala i naglasite glavne izazove u odgovarajućem području javnih politika.**Analiza stanja mora sadržavati pouzdane, provjerljive i usporedive statističke podatke, odnosno podatkovnu podlogu za definiranje elemenata strateškog okvira i izradu akta strateškog planiranja.* |
| **6. Opis integriranog pristupa rješavanju utvrđenih razvojnih potreba i potencijala uključujući ispunjavanje kriterija vezano uz stratešku relevantnost projekata** |
|  | *U ovom dijelu navedite:* * ***Opis integriranih teritorijalnih ulaganja:*** *kako će ITU mehanizam koristiti urbanom području i kako će financiranje kroz ITU mehanizam odgovoriti na razvojne potrebe i potencijale urbanog područja, odnosno*
	+ *opišite način na koji će urbano područje imati koristi od ITU mehanizma, u smislu razvoja jednog ili više ciljanih sektora, kako će provedba ITU mehanizma utjecati na utvrđene slabosti i/ili kapitalizirati prednosti urbanog područja;*
	+ *opišite hoće li i zašto mjere financirane kroz ITU mehanizam biti koncentrirane u određenim sektorima, teritorijalno ili oboje (sektorska/teritorijalna koncentracija)*
* **Doprinos ITU mehanizma provedbi Strategije:** *prikažite međuovisnost Strategije i ITU mehanizma odnosno navedite:*
	+ *koji se dijelovi Strategije odnosno posebni ciljevi i strateški projekti planiraju provoditi kroz ITU mehanizam* i u kojoj mjeri (djelomično ili u potpunosti) te *na koji će način i do koje razine ITU mehanizam doprinijeti ostvarenju tih ciljeva (ishodi postignuti u okviru posebnih ciljeva koji će se u okviru Strategije provoditi kroz ITU mehanizam trebaju* pridonijeti ostvarenju rezultata/učinaka definiranih za taj ITU specifični cilj stoga je potrebno voditi računa o pokazateljima koji će biti definirani u odgovarajućim *operativnim programima za pojedine specifične ciljeve ITU mehanizma)*
* ***Opis sektorske i teritorijalne integracije kroz ITU mehanizam:***
	+ *Sektorska integracija znači provođenje intervencija iz različitih sektora (različitih ITU specifičnih ciljeva). Kombiniranjem mjera iz različitih sektora moguće je odgovoriti na složene izazove urbanog područja koji su također multisektorske prirode. Takve multisektorske intervencije financirane iz različitih ITU specifičnih ciljeva mogu se provoditi na jednoj lokaciji ili na različitim lokacijama u urbanom području kako bi se riješio jedan problem.*
	+ *Teritorijalna integracija znači provođenje istog ili komplementarnog tipa intervencija na različitim lokacijama unutar urbanog područja iz jednog ITU specifičnog cilja*
* ***Opis strateške relevantnosti kroz ITU mehanizam:***
	+ *Strateška relevantnost znači obavezno sudjelovanje svih jedinica lokalne samouprave u minimalno jednom projektu integriranih teritorijalnih ulaganja kao korisnik ili partner ili minimalno 1 projekt grada središta ili nekog drugog JLS-a mora imati policentrični utjecaj na razvoj šireg područja. U ovom je dijelu potrebno opisati na koji će način grad osigurati postizanje strateške relevantnosti za one projekte koji se planiraju financirati kroz ITU mehanizam.*

***Napomena:*** *provjera strateške relevantnosti osigurat će se u postupku prioritizacije ITU intervencija pri čemu će kriterij strateške relevantnosti biti jedan od kriterija prihvatljivosti za projekte koji se predlažu za financiranje putem ITU mehanizma.** **Opis sustava provedbe ITU mehanizma:** opišete organizacijske jedinice u gradu središtu urbanog područja koje će se uspostaviti kako bi obavljale zadatke koje im delegira MRRFEU (grad središte urbanoga područja mora osigurati kapacitete za provedbu zadataka koje mu delegira MRRFEU pri čemu će gradu minimalno biti delegirana funkcija odabira operacija/projekata: o**cjena kvalitete** projektnih prijedloga dostavljenih za financiranje unutar bilo kojeg ITU specifičnog cilja i r**angiranje projektnih prijedloga** na temelju rezultata ocjene kvalitete)
 |
| **7. Usklađenost s Nacionalnom razvojnom strategijom, sektorskim i višesektorskim strategijama te dokumentima prostornog uređenja** |
|  | *Ukratko opišite usklađenost i način doprinosa svakom pojedinom strateškom cilju i razvojnom smjeru iz hijerarhijski nadređenih akata strateškog planiranja. Ukoliko je primjenjivo, izradite grafički prikaz usklađenosti s hijerarhijski nadređenim aktima strateškog planiranja.* |
| **8. Opis prioriteta javne politike u srednjoročnom razdoblju** |
|  | *Ukratko opišite prioritete odgovarajućih područja javnih politika u srednjoročnom razdoblju. Prioriteti javnih politika moraju biti usklađeni sa zaključcima analize srednjoročnih razvojnih potreba i razvojnih potencijala u odgovarajućem području javnih politika.* |
| **9. Popis posebnih ciljeva i ključnih pokazatelja ishoda** |
|  | *Utvrdite najviše 5 posebnih ciljeva povezanih s razvojnim potrebama i potencijalima odgovarajućih upravnih područja javnih politika kojima se ostvaruje provedba odgovarajućeg strateškog cilja iz hijerarhijski nadređenih akata strateškog planiranja (NRS, sektorska ili višesektorska strategija).**Za svaki pojedini posebni cilj odaberite najviše 3 pokazatelja ishoda iz Biblioteke pokazatelja koji omogućuju praćenje, izvješćivanje i vrednovanje uspješnosti u postizanju utvrđenog posebnog cilja. Odabrani pokazatelj ishoda mora doprinositi ostvarenju ciljne vrijednosti pokazatelja učinka iz hijerarhijski nadređenih akata strateškog planiranja (NRS, sektorska ili višesektorska strategija).* |
|  | **Strateški cilj :*** *navedite strateški cilj iz dugoročnih akata strateškog planiranja (NRS, sektorska ili višesektorska strategija) koji se ostvaruje provedbom utvrđenog posebnog cilja*
* navedite početne i ciljne vrijednosti pripadajućeg/ih pokazatelja učinka navedenog strateškog cilja
 |  |
| **Pokazatelj učinka:** | **Početna vrijednost**: | **Ciljna vrijednost 2030.:** |
| **Pokazatelj učinka:** | **Početna vrijednost:** | **Ciljna vrijednost 2030.:** |
| **Posebni cilj 1:*** *navedite utvrđeni posebni cilj povezan s upravnim područjem javne politike koji izravno doprinosi provedbi gore navedenog strateškog cilja iz dugoročnih akata strateškog planiranja*
 |
| **Pokazatelj ishoda:** *Odabrati iz biblioteke pokazatelja* | **Početna vrijednost:** | **Ciljna vrijednost 202x.:** |
| **Pokazatelj ishoda:** *Odabrati iz biblioteke pokazatelja* | **Početna vrijednost:** | **Ciljna vrijednost 202x.:** |
|  |  |  |
| **10. Terminski plan provedbe projekata od strateškog značaja** |
|  | *Navedite projekt/ e čija provedba izravno doprinosi ostvarenju utvrđenih ciljeva. Potrebno je naznačiti ključne točke ostvarenja, razdoblje provedbe, ukupnu procijenjenu vrijednost i podatke o planiranom izvoru financiranja projekta.* *Potrebno je ukratko opisati stratešku relevantnost predmetnog projekta ( u smislu točke 6).* |
|  | **Posebni cilj 1 (PC 1):** *Navedite posebni cilj 1 utvrđen u prethodnom odjeljku predloška* |  |
|  | **Projekt od strateškog značaja 1**: *Upišite naziv projekta* |
|  |  | Kratki opis projekta: *Ukratko opišite svrhu projekta i doprinos ostvarenju utvrđenih ciljeva.*  |
|  |  | Datum početka provedbe:*Navedite indikativni početak provedbe projekta* | Datum završetka provedbe:*Navedite indikativni završetak provedbe projekta* |
|  |  |  |  | Ključna točka ostvarenja 1: *Navedite očekivane međurezultate i indikativni rok ostvarenja* | Ključna točka ostvarenja N: *Navedite očekivane međurezultate i indikativni rok ostvarenja* |  |
|  |  | Ukupna procijenjena vrijednost projekta: *Navedite procjenu za ukupnu vrijednost projekta u kunama, uključujući PDV.* |
|  |  | Planirani izvori financiranja: *Navedite planirane izvore financiranja - npr. nacionalni proračun, sredstva EU-a, zajmovi itd.* |
| **Posebni cilj 2**: *Navedite posebni cilj 2 utvrđen u prethodnom odjeljku* |
|  | **Ključni strateški projekt 2: ..** |
|  |  |
| **11. Indikativni financijski plan** |
|  | Izradite indikativni financijski plan s prikazom financijskih pretpostavki za provedbu posebnih ciljeva i projekata od strateškog značaja |
|  | **STRATEŠKI CILJ 1.** | *Unijeti naziv strateškog cilja (iz hijerarhijski nadređenog akta strateškog plana) ostvarenju kojeg se doprinosi provedbom posebnih ciljeva utvrđenih u nacionalnom planu.* |  |
| **POKAZATELJ UČINKA 1.** | *Unijeti pokazatelj učinka iz hijerarhijski nadređenog akta strateškog planiranja kojim se prati ispunjenje strateškog cilja.* |  |
| POSEBNI CILJEVI | POKAZATELJI ISHODA | FINANCIJSKI PLAN 2021. | FINANCIJSKI PLAN 2022. | ................ | FINANCIJSKI PLAN 2027. | UKUPNA ALOKACIJA ZA PROVEDBU POSEBNOG CILJA |  |
| *Posebni cilj 1.1.* | *Pokazatelj ishoda 1.1.* | *Unijeti indikativni iznos alokacije za posebni cilj 1.1. za 2021.**godinu* | *Unijeti indikativni iznos alokacije za posebni cilj 1.1. za 2022.**godinu* | ................ | *Unijeti indikativni iznos alokacije za posebni cilj 1.1. za 2027. godinu* | Ukupna alokacija za posebni cilj 1.1. za razdoblje provedbe Nacionalnog plana |  |
| *Posebni cilj 1.2.* | *Pokazatelj ishoda 1.2.* | *Unijeti indikativni iznos alokacije za posebni cilj 1.2. za 2021.**godinu* | *Unijeti indikativni iznos alokacije za posebni cilj 1.2. za 2022.**godinu* | ................ | *Unijeti indikativni iznos alokacije za posebni cilj 1.2. za 2027. godinu* | Ukupna alokacija za posebni cilj 1.2. za razdoblje provedbe Nacionalnog plana |  |
| INDIKATIVNA ALOKACIJA TDU ZA PROVEDBU NP / OSTVARIVANJE STRATEŠKOG CILJA PO GODINAMA | Ukupna alokacija za provedbu NP za 2021. godinu | Ukupna alokacija za provedbu NP za 2022. godinu | ................ | Ukupna alokacija za provedbu NP za 2027. godinu | Ukupna alokacija za provedbu NP za |  |
| **PLANIRANI IZVORI FINANCIRANJA** | DRŽAVNIPRORAČUN |  |  |  |  |  |  |
| FONDOVI EU / ZAJMOVI/ POMOĆI/ OSTALO |  |  |  |  |  |  |
| **12. Okvir za praćenje i vrednovanje** |
|  | *Opišite institucionalni okvir za praćenje i vrednovanje odnosno način praćenja i vrednovanja uspješnosti provedbe obveza definiranih aktom strateškog planiranja.* |
|  | Rokovi i postupci praćenja i izvještavanja o provedbi akata strateškog propisani su Pravilnikom o rokovima i postupcima praćenja i izvještavanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave (»Narodne novine«, br. 6/19).Kriteriji i standardi provedbe postupka vrednovanja akata strateškog planiranja propisani su Pravilnikom o provedbi postupka vrednovanja (»Narodne novine«, br. 66/19). |
| **13. Prilozi** |
|  | Prilozi Strategiji su:* dokument provedene Analize stanja (SWOT/ PESTLE) – Smjernice za izradu analize stanja i Indikativni sadržaj analize stanja su Dodatak 5. Smjernicama
* sažetak rezultata prethodnog vrednovanja
* sažetak provedenog postupka savjetovanja s javnošću
* Odluka o osnivanju partnerskog vijeća i imenovanim članovima te izvještaji o provedenom konzultacijskom postupku
* Odluka o osnivanju Koordinacijskog vijeća
* Izvješće o strateškoj procjeni utjecaja na okoliš (ako je primjenjivo)
 |

## DODATAK 5.: Obrazac Smjernice za izradu analize stanja i indikativni sadržaj analize stanja

**A) Smjernice za izradu analize stanja**

**Što se radi?**

Kod pripreme analize stanja treba analizirati i (i) interno okruženje kao i (ii) vanjsko okruženje organizacije(a), zajedno s (iii) općom situacijom u sektoru.

Analiza stanja u prvom redu služi kao informacija za izradu odjeljka o srednjoročnim razvojnim potrebama i potencijalima iz NRS-a, sektorske ili višesektorske strategije, nacionalnih, regionalnih/lokalnih planova kao i kratkoročnih provedbenih programa, u konkretnom slučaju odjeljka „Opis srednjoročnih razvojnih potreba i potencijala“ strategije razvoja urbanog područja (točka 5. u Dodatku 4. Struktura strategije razvoja urbanog područja - u nastavku teksta: Strategija).

Postoji mala razlika u pristupu i težištu analize koja se temelji na vrsti akta za koji se izrađuje. U slučaju dugoročnih i srednjoročnih akata strateškog planiranja (među ostalim i Strategije), analiza će uglavnom odražavati prednosti/prilike kao i potencijalne nedostatke i prijetnje relevantne za određeni sektor. Kada se analiza stanja izrađuje za kratkoročne akte (tj. institucionalne provedbene programe), težište će biti na prednostima i nedostacima institucije, kao što je opisano u nastavku. Za dugoročne i srednjoročne akte (među ostalim i Strategiju) dobar primjer predstavljaju analize iz novijih izvješća o sektorskoj politici kojima se daje podrška procesu izrade NRS-a.

**a) Analiza unutarnjeg okruženja institucije**

Ocjena unutarnjeg okruženja bavi se analizom osnovnih pitanja upravljanja – raspoloživim resursima i funkcionalnom/strukturnom koherentnošću institucije. Analiza ta dva široka segmenta osigurava vjerodostojnu ocjenu sposobnosti institucije za ostvarivanje planiranih ciljeva, kao i za provedbu zadaća koje predviđa normativni akt ili politika.

Kod analize raspoloživih resursa, potrebno je posvetiti pozornost trima osnovnim vrstama resursa - ljudskim, financijskim i infrastrukturnim, koji zajednički čine ukupni kapacitet institucije. Posebnu pozornost potrebno je posvetiti ljudskim resursima, njihovim sadašnjim znanjima i sposobnostima. Sve analize koje se odnose na raspoložive resurse trebaju završiti identifikacijom potrebnih poboljšanja temeljem kojih će institucija postati učinkovitija te sposobnija ostvariti svoje ciljeve.

Analiza funkcionalne/organizacijske strukture institucije još je jedan važan dio analize unutarnjeg okruženja. Ovaj dio analize bavi se ocjenom postojeće administrativne strukture institucije (uključujući podređene organizacije) kroz ocjenu njihovih funkcija i njihove uloge u okviru koji je prethodno utvrđen mandatom i smjerovima djelovanja institucije.

Između ostaloga, ova analiza uključuje ocjenu sposobnosti za izradu, ocjenu, praćenje i provedbu politika u ministarstvu u cjelini, u strukturnim jedinicama ministarstva te u podređenim tijelima. Kao rezultat te analize, ministarstvo mora provesti odgovarajuća institucionalna i strukturna poboljšanja. Moguća poboljšanja upravnog ustroja treba utvrditi kroz davanje obrazloženja prijedloga.

**b) Analiza vanjskog okruženja institucije**

Ovaj dio osigurava analizu raznih čimbenika vanjskog okruženja (kako nacionalnog tako i međunarodnog) institucije koje ili promiče ili ograničava njezinu sposobnost za provedbu vlastitih politika.

Posebnu pozornost treba posvetiti činjenici da je Hrvatska članica Europske unije (EU) te je stoga pod izravnim utjecajem politika na razini EU-a. U ovoj fazi treba ocijeniti i prilike koje osigurava Ugovor o partnerstvu i glavne karakteristike Višegodišnjeg financijskog okvira (VFO). U nacionalnom kontekstu potrebno je analizirati ključne dionike koji sudjeluju i aktivni su u izradi politika ili provedbi te istaknuti glavne probleme s kojima je institucija već suočena ili koji bi ju mogli pogoditi u budućnosti.

**Kako se radi?**

Radna skupina uspostavljena na razini institucije za izradu akta strateškog planiranja odgovorna je za izradu ove analize. Koordinator za strateško planiranje djeluje kao tehničko tajništvo radne skupine te osigurava široko sudjelovanje predstavnika svih odjela kao i upravljanje raznim informacijama koje zaprima. Koordinacijsko tijelo[[59]](#footnote-60) putem svojih stručnjaka određenih za ove zadaće osigurava opće metodološke smjernice te osigurava razmjenu najbolje prakse među raznim resorima. U ovoj fazi moguće je savjetovati se i s dodatnim vanjskim stručnjacima.

***Okvir: Članovi radne skupine za izradu akta strateškog planiranja:***

* Predstavnici civilnog društva, akademske zajednice, sindikata.
* Predstavnici privatnog sektora i/ili udruga poslodavaca.
* Predstavnici tijela regionalne i lokalne samouprave i/ili vezanih tijela

**Kod provedbe ove ocjene potrebno je uzeti u obzir analize i zaključke prethodnih istraživanja, revizija, strateških izvješća i druge dokumente**. Moguće je izraditi poseban upitnik za zaposlene i druge relevantne dionike kako bi se utvrdilo njihovo gledanje na sadašnji status i moguća poboljšanja. Radna skupina za strateško planiranje treba posvetiti posebnu pozornost ovom dijelu strateškog akta, budući da bi se time osigurao jasan funkcionalni pregled institucije kao i konkretna rješenja za racionalizaciju te poboljšanu učinkovitost zajedno sa širokim programom srednjoročnih do dugoročnih politika.

Postoji nekoliko **metoda analize politika** koje se mogu koristi kod izrade analize stanja i utvrđivanja problema, kao što je prikazano u tablici u nastavku. Jedna od tih metoda, SWOT analiza, detaljno je predstavljena u nastavku.

|  |  |  |
| --- | --- | --- |
| **Faza u procesu izrade politike** | **Kvalitativne metode** | **Kvantitativne metode** |
| **Analiza stanja****Kontekstualne informacije** | Razmjena ideja (brainstorming) Rasprave u okviru fokusne skupineIntervjui Stručne metode Analiza tekstaAnaliza dokumenta Zakonodavna analiza Proučavanje biografija, životne pričeStudije slučaja | Istraživanja s ciljem prikupljanja primarnih podatakaStatističke analize Reprezentativna istraživanja Analiza sekundarnih podataka |
| **Definicija** | SWOT analiza | Analiza sekundarnih podataka |
| **problema** | Analiza metodom problemskog |  |
|  | stabla |  |
|  | Dijagram riblje kosti |  |

**SWOT analiza**

Jedna od najpopularnijih metoda ocjenjivanja za utvrđivanje argumenata za i protiv, učinka vanjskog okruženja i čimbenika rizika je SWOT analiza (naziv je akronim za prednosti (Strengths), nedostatke (Weaknesses), prilike (Opportunities) i prijetnje (Threats)). To je jednostavna, popularna tehnika izrađena za marketing i strateško planiranje u poslovnom sektoru, ali može se koristiti iza izradu i reviziju politika, problemske analize, ocjenu alternativa i donošenje odluka.

SWOT analiza se očito provodi na način da se organizira razmjena ideja (brainstorming) u koju se uključe svi dionici i predstavnici iz relevantnih organizacija. Posebni sastanci s ciljem razmjene ideja organiziraju se kako bi se ocijenio svaki od elemenata SWOT analize, a rezultati analize predstavljeni su u SWOT matrici.

**SWOT matrica**

|  |  |  |
| --- | --- | --- |
|  | **Čimbenici koji promiču postizanje cilja** | **Čimbenici koji odgađaju postizanje cilja** |
| **Čimbenici unutarnjeg okruženja** | **Prednosti** | **Nedostaci** |
| **Čimbenici vanjskog okruženja** | **Prilike** | **Prijetnje** |

**Glavni koraci SWOT analize su[[60]](#footnote-61):**

1. Utvrditi područje i cilj SWOT analize. Svrha provedbe SWOT analize može biti široka ili uska, opća ili konkretna.
2. Odabrati sudionike za SWOT skupinu. Kao i u svakoj participativnoj metodi, važno da se skupina sastoji od predstavnika glavnih dionika. Preliminarna analiza klijenata mogla bi biti od koristi. Pravila za raspravu u okviru SWOT analize ista su kao i za razmjenu ideja.
3. Pripremiti kontekstualne informacije. Priprema kontekstualnih informacija predstavlja ključnu fazu kako bi kasnija analiza bila djelotvorna. Informacije treba pripremiti odgovorno ministarstvo ili institucija te ju treba podijeliti sudionicima u SWOT analizi prije same rasprave. Sažete informacije o situaciji ili o pitanju politike mogu se predstaviti na početku rasprave.
4. Omogućiti okruženje radionice. Voditelj/facilitator ima ključnu ulogu i treba omogućiti vrijeme za slobodnu raspravu. Od koristi je imati bijelu ploču ili preklopni pano te listove papira u 4 boje za svaki odjeljak SWOT analize. Vrijeme za rasprave ne treba biti predugo. Pola sata do sat je često dovoljno za raspravu o svakom odjeljku. Mogle bi se osnovati zasebne skupine za svaki odjeljak ili bi jedna te ista skupina mogla odraditi sve odjeljke SWOT analize u nekoliko sesija. Od sudionika bi se moglo zatražiti da svoje prijedloge zapišu na listove papira u boji radi evaluacije. Za svaki odjeljak SWOT analize koristi se druga boja. Boje olakšavaju sažimanje informacija. Drugi način je da se o svim prijedlozima raspravi za okruglim stolom te da ih se zapiše na preklopni pano.
5. Navesti prednosti. Prednosti mogu biti vezane uz područje politika, prethodne reforme, ljudske resurse itd. Neka ključna pitanja mogu uključivati:
	* Što dobro funkcionira na vašem području?
	* Koji je uspjeh prethodnih aktivnosti?
	* Što vaši klijenti vide kao vaše prednosti?
6. Navesti nedostatke. Ta se rasprava ne bi trebala smatrati prilikom za razmatranje isključivo negativnih strana, već bi trebala predstavljati iskrenu ocjenu sadašnje situacije. Ključna pitanja mogu uključivati:
	* Što možete poboljšati?
	* Što možete izbjeći?
	* Što vaši klijenti vide kao vaše nedostatke?
	* Koje prepreke mogu spriječiti napredak?
	* Koje elemente je potrebno jačati?
	* Postoje li ikakve realne slabe karike u procesnom lancu?
7. Navesti prilike. Analiziraju se vanjski čimbenici koji utječu na problem, politiku ili organizaciju - u ovom se odjeljku razmatraju socioekonomski čimbenici, okoliš i demografija, politički i drugi čimbenici. Zadaća je navesti pozitivne vanjske čimbenike koji mogu olakšati rješavanje vašeg problema.
8. Navesti prijetnje. Suprotno od prilika, ovo su stvari koje mogu imati negativni učinak ako dođe do promjene težišta ili percepcije. U ovom odjeljku se navode vanjski negativni čimbenici.
9. Analiza rezultata. S popisima sastavljenim u svim odjeljcima, sortirajte i grupirajte činjenice i ideje u odnosu na ciljeve analize. Možda će sudionicima u SWOT analizi biti potrebno odabrati svojih pet najvažnijih stavki s popisa kako bi stekli jasan pregled. Zadaća analize je utvrditi moguće radnje kojima bi se moglo smanjiti ili eliminirati probleme i nedostatke, minimizirati prijetnje, a maksimizirati prilike. Moguće alternative mogu se smjestiti duž dvije osi:
	* Unutarnja izvedivost, prednosti, nedostaci;
	* Vanjsko okruženje, prilike i prijetnje.

***Prezentacija alternativnih rješenja nakon SWOT analize***



Alternative smještene u kvadrat između prednosti i prilika smatraju se najprovedljivijima (A1 i A2 na gornjem prikazu). Međutim, treba spomenuti da se ovaj dio SWOT analize već odnosi na drugu fazu analize politike - utvrđivanje i ocjena alternativnih politika. Na kraju, analizu treba predstaviti svim sudionicima u organiziranoj završnoj raspravi o rezultatima.

**Matrica SWOT strategija**

SWOT analiza se također može koristiti za daljnji razvoj djelovanja u dotičnom području politike te za utvrđivanje alternativa. U tu svrhu se temeljem matrice SWOT analize izrađuju takozvane „SWOT strategije”. Taj pristup omogućuje da se informacije prikupljene u SWOT analizi iskoriste kod oblikovanja budućih radnji.

**Glavni koraci** kod definiranja SWOT strategija su sljedeći:

1. Sve izjave u dijelovima SWOT analize sažimaju se i predstavljaju sudionicima razmjene ideja koji za njih glasuju.
2. Glasovanje o pojedinačnim formulacijama koje su proizišle iz rada u skupinama. Rizik tog pristupa jest u ispravnom odabiru dionika te utvrđivanju određenih pravila za postupke glasovanja.
3. Svakom se sudioniku dodjeljuje fiksni broj glasova (primjerice ne više od tri glasa za svaki dio SWOT analize). Sudionici mogu dobiti glasove u obliku štapića u bojama koji se pridružuju izjavama za koje se glasuje u svakom segmentu SWOT analize.
4. Utvrđene prednosti, nedostaci, prilike i prijetnje rangiraju se u skladu s rezultatima glasovanja, počevši od onih s najvećim brojem glasova prema onima s najmanje dobivenih glasova.
5. Uvrstiti rangirane prednosti, nedostatke, prilike i prijetnje u SWOT matricu u kojoj redovi predstavljaju vanjske ocjene kao što su prilike i prijetnje, a stupci predstavljaju unutarnje ocjene - prednosti i nedostatke. (Vidi matricu u nastavku):

**Matrica SWOT strategije**

****

**1** Prednosti

Nedostaci s manje glasova

**5**

**4**

**3**

**2**

Nedostaci s najviše glasova

**1**

Prednosti s manje glasova

**5**

**4**

**3**

S-O ili OS

strategije B

**2**

s najviše

glasova

S-O ili O-S

**5**

**4**

**3**

**2**

**1**

**5**

**4**

**3**

**2**

**1**

Popis prijetnji o kojima se glasovalo

Popis prilika o kojima se glasovalo

**SWOT matrica**

**Popis prednosti o kojima se glasovalo**

**Popis nedostataka o kojima se glasovalo**

1. Kombinirajte izjave u parove iz stupaca i redaka te pokušajte formulirati strategije u skladu sa strateškim izjavama SWOT-a:
	* S-O strategije slijede prilike koje se dobro uklapaju s odabranim prednostima.
	* W-O strategije nadilaze nedostatke kojima se slijede prilike.
	* S-T strategije utvrđuju načine za korištenje prednosti za smanjenje ranjivosti na vanjske prijetnje.
	* W-T strategije utvrđuju plan obrane od vanjskih prijetnji uzimajući u obzir unutarnje nedostatke.

***Shema formulacije „SWOT strategija“.***

|  |  |  |
| --- | --- | --- |
|  | **Prednosti** | **Nedostaci** |
| **Prilike** | S – O strategije | W – O strategije |
| **Prijetnje** | S – T strategije | W – T strategije |

1. Potrebno je preispitati smisao izjava iz SWOT strategija te ih predložiti samo kao„SWOT strategije“. Svrha formulacija je olakšati analizu te utvrditi nove aspekte mogućih intervencija politika.

**B) Indikativni sadržaj analize stanja**

| **Podaci za analizu** | **Napomene** |
| --- | --- |
| **Društvo** |
| *Demografija* |
| * Opće kretanje stanovništva – podjela po spolu i dobnim skupinama.
* Kretanja povezana sa starenjem stanovništva – npr. stopa ovisnosti o tuđoj pomoći, stopa nataliteta.
* Migracijska kretanja – relevantno ako postoje značajni tokovi emigracije/imigracije.
* Očekivani životni vijek.
* Prostorna distribucija stanovništva.
* Etničke skupine i manjine – relevantno kada su značajne u usporedbi s ostatkom stanovništva i/ili povezane s konkretnim situacijama (npr. siromaštvo, socijalna isključenost; kulturni aspekti).
 | Demografija nije izravno povezana s posebnim sektorom, već predstavlja „horizontalnu“ domenu.Analiza demografskih kretanja omogućuje razumijevanje načina na koji gospodarske, društvene pa čak i ekološke prilike utječu na stanovništvo i kvalitetu života. Istovremeno, demografija može istaknuti činjenice koje će se odražavati na gospodarstvo, društvena kretanja i pitanja zaštite okoliša. Posebnu pažnju treba posvetiti:- teritorijalnom razmještaju stanovništva na urbanom području (npr. slabo naseljena područja, neravnoteža u gustoći naseljenosti koja može ometati ujednačen razvoj)- kretanju stanovništva po dobi (npr. kretanja starijeg stanovništva).Podatke prikupljene i analizirane u ovom odjeljku ne treba smatrati neovisnima, već ih treba koristiti kao dopunu analizama iz drugih odjeljaka. |
| *Socijalno uključivanje i usluge socijalne skrbi* |
| * Podaci o stanovništvu prema razini prihoda. Stanovništvo koje živi ispod granice siromaštva.
* Podaci o zahtjevima za pristupom i korištenju socijalnh usluga prema kategorijama (s posebnim fokusom na socijalne usluge koje su u nadležnosti jedinica lokalne samouprave).
* Podaci o pružateljima usluga socijalne pomoći (s posebnim fokusom na socijalne usluge koje su u nadležnosti jedinica lokalne samouprave).
* Podaci o stopama kriminala.
 | Podaci vezani za socijalno uključivanje trebali bi identificirati skupine stanovništva kojima prijeti rizik od marginalizacije i isključenosti, a posebno analizirati problem siromaštva i njegove uzroke (npr. etnička pripadnost, nezaposlenost itd.). Nadalje, ovi podaci trebaju obuhvatiti potražnju za socijalnim uslugama kao i njihovu ponudu. S obzirom na područje primjene Strategije, fokus mora biti na socijalnim uslugama koje su u nadležnosti jedinica lokalne samouprave.Posebno je važno korištenje vizualnih alata/programa kako bi se omogućilo utvrđivanje i određivanje značajki posebnih zona unutar urbanih područja (ako postoje) obilježenih nejednakim uvjetima deprivacije. |
| *Društvena i zdravstvena infrastruktura* |
| * Podaci o društvenoj infrastrukturi.
* Podaci o zdravstvenoj infrastrukturi, uključujući usluge koje se pružaju na lokalnoj razini.
* Analiza stanovanja
 | Analiza podataka o društvenoj i zdravstvenoj infrastrukturi može se temeljiti na kvantitativnim i kvalitativnim podacima, ističući pokrivenost postojećim uslugama i ustanovama, njihove kapacitete i njihovu dostupnost iz različitih dijelova urbanog područja. Vezano za društvenu infrastrukturu, analizu treba usmjeriti na tipologiju pruženih usluga i na ustanove kojima upravljaju jedinice lokalne samouprave. Vezano za zdravstvenu infrastrukturu, potrebno je analizirati tipologiju usluga (ne samo bolnica, već i ustanova javnog zdravstva i drugih objekata na tom području) s posebnim fokusom na usluge u nadležnosti jedinica lokalne samouprave, ako postoje. Podaci o kapacitetima (npr. broj kreveta na 10 000 stanovnika) ili dostatnosti medicinskog osoblja mogu se također analizirati i uspoređivati s drugim područjima u Hrvatskoj ili s prosjekom Europske unije.Vezano uz analizu stanovanja, potrebno je analizirati koliko je postojeći stambeni fond pogodan za kvalitetno življenje, koliko ljudi nema riješeno stambeno pitanje, kakva je ponuda i potražnja za stambenim objektima, kakve su projekcije, posebno kad su u pitanju mlade obitelji, i sl . |
| *Obrazovanje* |
| * Podaci o obrazovnoj infrastrukturi (podaci o postojećoj infrastrukturi na svim razinama obrazovanja, s posebnim fokusom na sveučilišne institucije i ustanove za strukovno obrazovanje i osposobljavanje (SOO)).
* Mogu se analizirati podaci o kretanjima u srednjoškolskom i visokoškolskom obrazovanju.
 | Obrazovna infrastruktura ima različit pristup ovisno o obrazovnoj razini. Što se tiče institucija osnovnog i srednjoškolskog obrazovanja, analiza se može temeljiti uglavnom na kvantitativnim podacima – u vezi s brojem jedinica te brojem i trendovima upisa.Detaljnija kvalitativna analiza preporučuje se za one obrazovne ustanove koje su po svojoj prirodi izravno povezane s tržištem rada (budući da se studenti, u idealnom slučaju, trebaju zaposliti po završetku obrazovnih programa) – kao što su sveučilišta i ustanove za SOO. Fakultete i tipologiju stručnih programa treba analizirati tako da se istakne njihova usklađenost sa zahtjevima lokalnog tržišta rada. |
| **Gospodarstvo** |
| *Opća gospodarska kretanja* |
| * Bruto društveni proizvod (BDP) – analiza kretanja i doprinosa u nacionalnom gospodarstvu.
* BDP po stanovniku - apsolutna vrijednost i analiza kretanja.
 | Odjeljak o općim gospodarskim kretanjima temelji se na osnovnim podacima, kao što je BDP – ukupni i po stanovniku. Svrha je ocijeniti opća kretanja koja karakteriziraju urbano područje, u usporedbi s kretanjima na regionalnoj i nacionalnoj razini. S obzirom da podaci o BDP-u na lokalnoj razini nisu raspoloživi iz relevantnih statističkih izvora, preporučuje se korištenje dostupnih statističkih podataka za županije. |
| *Tržište rada* |
| * Zaposleno stanovništvo – ukupan broj.
* Stopa zaposlenosti – ukupna stopa i stopa po spolu, dobi, gospodarskom sektoru (poljoprivreda/industrija/građevinarstvo/usluge).
* Kretanje stope zaposlenosti – ukupna stopa i stopa po spolu i sektoru.
* Prostorna kretanja s obzirom na zapošljavanje (svakodnevno putovanje na posao i s posla unutar područja).
* Nezaposleno stanovništvo – ukupan broj.
* Stopa nezaposlenosti – ukupna stopa i stopa po spolu, dobi, razini obrazovanja.
* Specifične situacije – dugoročna nezaposlenost, nezaposlenost mladog stanovništva.
 | Kretanja koja na tržištu rada prikazuju dinamiku urbanog područja te istovremeno služe kao pokazatelj standarda stanovništva. U odgovarajućim slučajevima moguće je zajednički proučavati podatke o nezaposlenosti i unutarnjoj ili vanjskoj emigraciji. Podatke treba usporediti u odnosu na županijski/regionalni, nacionalni prosjek i prosjek zemalja EU. Nadalje, potrebno je razmotriti rodne razlike analizom stope zapošljavanja ženskog stanovništva.Analiza također treba obuhvatiti vezu između gospodarskih kretanja i kretanja na tržištu rada te treba utvrditi uzroke (lokalne ili šire) koji dovode do krize na tržištu rada. Istaknuto je da analiza tokova svakodnevnih putovanja na posao i s posla može biti usko povezana s problematikom gradskog prijevoza. |
| *Poslovno okruženje* |
| * Analiza trendova u poduzećima podijeljenim prema sektoru i veličini – broj i prihodi.
* Prostorna raspodjela poduzeća/gustoća poduzeća (broj poduzeća na 10 000 stanovnika).
* Podaci o osnivanjima i zatvaranjima poduzeća.
* Pregled velikih/srednjih/malih poduzeća koja djeluju na određenom urbanom području i njihova uloga u gospodarstvu urbanog područja.
* Pregled relevantnih stranih izravnih ulaganja i njihova uloga u gospodarstvu urbanog područja.
* Pregled infrastrukture poslovne potpore (npr. industrijski i tehnološki parkovi, poslovni inkubatori, centri izvrsnosti itd.) - broj institucija poslovne potpore prema tipu poduzeća, pojedinim sektorima i lokaciji u urbanom području.
* Socijalno poduzetništvo i socijalne inovacije.
 | Analiza poslovnog sektora fokusira se na dvije glavne teme. Svrha analize poduzeća, a posebno MSP-ova (eventualno podijeljenih na mikropoduzeća te mala i srednja poduzeća) jest prikazati njihova obilježja i dinamiku. Gustoća poduzeća ključni je pokazatelj koji treba koristiti pri usporedbi urbanog područja s drugim područjima Hrvatske, s nacionalnim prosjekom, kao i za usporedbu s najuspješnijim regijama Europe. Potrebno je analizirati ključne dionike poduzetničkog okruženja (npr. velika/srednja poduzeća, postojeće ili buduće inozemne investitore) relevantne za lokalno tržište rada.Analiza poslovne infrastrukture treba dati pregled usluga poduzetničke podrške raspoloživih na urbanom području, njihove dostupnosti, tj.smještaja institucija. |
| *Turizam i kultura* |
| * Prikaz turističkog sektora uz analizu segmenata i niša lokalnog turističkog tržišta, njihovih svojstava i sezonskih kretanja.
* Ugostiteljski objekti - tipologija, kapacitet, kvaliteta (npr. ocjenjivanje pomoću „zvjezdica“).
* Stopa popunjenosti i sezonska kretanja.
* Turistički tokovi - statistika i kretanja s obzirom na dolaske i noćenja.
* Podrijetlo turista (domaći turizam, inozemni turizam).
* Inicijative brendiranja i promidžbe (ako postoje).
* Turistička infrastruktura.
* Kulturna infrastruktura.
* Prikaz kulturne baštine urbanih područja koja je od (potencijalne) vrijednosti s turističkog/gospodarskog stajališta.
* Prikaz rekreacijskih sadržaja (npr. kulturni, sportski i drugi rekreacijski objekti itd.).
* Kulturne i kreativne industrije.
 | Analiza kulture i turizma posebno je važna za urbana područja koja su se usmjerila ili imaju izraziti potencijal za razvoj turizma. Ako se ovaj sektor ne smatra relevantnim za lokalno gospodarstvo, u ovom se odjeljku može usredotočiti samo na kulturu. Općenito, ovaj bi odjeljak trebao sadržavati sljedeće podatke:* podaci o lokalnom turističkom sektoru i njegovim svojstvima, uključujući kvalitativne/kvantitativne informacije o postojećim smještajnim kapacitetima i dolascima turista;
* prikaz postojeće turističke infrastrukture - lokacija i opis glavnih objekata, starost, broj posjeta (stanje i trendovi) te opis svih promidžbenih/marketinških inicijativa na razini urbanog područja.

Potrebna je i analiza kulturne infrastrukture i objekata kulturne baštine posebno usmjerena na one koji su ili bi potencijalno mogli postati turističke atrakcije. |
| **Urbano okruženje** |
| *Kvaliteta urbanog okoliša, izloženost ekološkim rizicima i klimatskim opasnostima* |
| * Podaci o onečišćenju zraka.
* Podaci o onečišćenju vode.
* Podaci o onečišćenju tla.
* Podaci o zelenim površinama, uključujući broj kvadratnih metara po stanovniku.
* Podaci o zaštićenim područjima (ako postoje) i prirodnoj baštini u sastavu urbanih područja te podaci o bioraznolikosti.
* Podaci o gospodarenju otpadom.
* Mapiranje izloženosti prirodnim rizicima (npr. poplavama, klizanju tla, potresima, obalnoj eroziji itd., ovisno o slučaju) i klimatskim opasnostima.
* Podaci o nekadašnjim vojnim ili industrijskim prostorima u sklopu urbanog područja, njihovim karakteristikama, vlasništvu i lokaciji (tzv. „brownfield“ područjima).
 | Analiza urbanog područja nije potpuna bez podataka o ekološkim stanju. Potrebno je opisati razine onečišćenja zraka, vode i tla u urbanom području. Potrebno je navesti izvanredne slučajeve s vrlo visokim razinama onečišćenja zraka, vode i tla (npr. kontaminirane rijeke; kontaminirana područja, područja s vrlo lošom kvalitetom zraka) te pomoću vizualnih programa/alata odrediti njihove lokacije. Također je potrebno opisati izloženost urbanog područja prirodnim i klimatskim opasnostima (ako postoje), kao i poduzete mjere za njezino ublažavanje.Osim navedenog potrebno je detaljno analizirati način gospodarenja otpadom te nekadašnje vojne ili industrijske lokacije koje se nalaze u sklopu urbanog područja koje je potrebno obnoviti i staviti u u funkciju. Također, potrebno je identificirati zaštićena područja i prirodnu baštinu na razini urbanog područja. |
| *Primarna infrastruktura* |
| * Potrošnja vode po stanovniku.
* Pokrivenost vodoopskrbnim sustavima.
* Kvaliteta vode za piće.
* Podaci o broju stanovnika priključenom na vodoopskrbni sustav.
* Pokrivenost kanalizacijskom infrastrukturom.
* Podaci o broju stanovnika priključenom na sustav kanalizacije.
* Javni sustav grijanja, pokrivenost njime i njegove karakteristike (ako postoji u ciljanom urbanom području).
* Infrastruktura za distribuciju plina.
* Infrastruktura za proizvodnju i distribuciju električne energije.
* Potrošnja energije – plin i električna energija – podaci o kretanju potrošnje.
* Korištenje alternativnih izvora energije, energetska učinkovitost i postojeća infrastruktura.
 | Situacija vezana uz postojanje primarne infrastrukture treba se analizirati uzimajući u obzir teritorijalnu rasprostranjenost – prikazujući (putem integriranja kvantitativnih podataka s tematskim kartama ili koristeći druge vizualne programe/alate) dijelove urbanog područja kojima nedostaje određena vrsta infrastrukture.Podaci o vodoopskrbnom i kanalizacijskom sustavu, javnom sustavu grijanja, ako takav sustav postoji u urbanom području, te podaci o postojećoj infrastrukturi za distribuciju plina i električne energije, trebaju biti uključeni u analizu. Podaci o drugim tipovima primarne infrastrukture (npr. pokrivenost/nedostatak postojećih mreža) su korisni zbog identifikacije potreba i konkretnih projekata iz ovog sektora.Uz to, mogu biti analizirani i podaci o potrošnji energije – npr. električne energije i plina te podaci o potrošnji obnovljivih izvora energije kako bi se procijenila kretanja potrošnje, uz razdvajanje podataka vezanih za industrijsku potrošnju i potrošnju u kućanstavima. Potrebno je izvršiti dubinsku analizu navedenih podataka ukoliko se identificiraju problemi kod određene vrste primarne infrastrukture. |
| *Infrastruktura za mobilnost i internetsku povezanost* |
| * Duljina, gustoća i kvaliteta cestovne mreže.
* Podaci o nesrećama i sigurnosti na cestama.
* Duljina, svojstva i kvaliteta željezničke mreže (ako je relevantno).
* Podaci o vremenu putovanja do najbližih gradova.
* Zračne luke – lokacije i količine prometa (ako je relevantno).
* Pomorske luke – lokacije i količine prometa (ako je relevantno).
* Unutarnji vodni putevi – kanali i rijeke (ako je relevantno).
* Pokrivenost širokopojasnom infrastrukturom.
* Kućanstva s pristupom internetu/širokopojasnim internetu.
* Učestalost pristupa internetu.
 | Podaci o postojanju infrastrukture na određenom području – u smislu prometnih i komunikacijskih mreža – ključni su za razumijevanje razvojnog potencijala urbanog područja i privlačnosti za ulagače. Nadalje, dobra prometna i komunikacijska infrastruktura može imati povoljni učinak na kvalitetu života stanovništva te omogućiti stanovnicima bolji pristup prilikama za zapošljavanje i uslugama koje možda nisu dostupne u njihovom mjestu stanovanja. Analiza prometne mreže trebala bi uključivati informacije o prostornoj rasprostranjenosti infrastrukture – dobivene pomoću karti i ostalih vizualnih programa/alata – i podatke o njezinoj gustoći i kvaliteti.Što se tiče infrastrukture za internetsku povezanost, potrebno je analizirati podatke o pokrivenosti širokopojasnom mrežom i korištenju internetom (i širokopojasnom i uskopojasnom mrežom). |
| *Urbani prijevoz* |
| * Oblici gradskog prijevoza koji postoje u gradu sjedištu urbanog područja te na cijelom urbanom području.
* Pregled pružatelja usluga gradskog prijevoza u gradu sjedištu urbanog područja i na cijelom urbanom području.
* Podaci o pokrivenosti prometnim mrežama i trendovima razvoja prometnih mreža.
* Kvantitativni i kvalitativni podaci vezani za vozni park jedinica lokalne samouprave u urbanom području (npr. broj i starost vozila, energetska učinkovitost vozila, vrste vozila)
* Intermodalna infrastruktura u urbanom području (npr. čvorišta za prelazak s jednog oblika prijevoza na drugi – npr. s tramvaja na autobus, s vlaka na tramvaj i sl.).
* Dostupnost prometnog sustava za osobe s invaliditetom.
 | Potrebno je dati detaljan prikaz sustava javnog prijevoza u urbanom području, uz isticanje nedostataka s teritorijalnog stajališta (npr. neusklađenost prometne koordinacije između različitih jedinica lokalne samouprave, „sive zone“). Potrebno je analizirati sve tipove javnog prijevoza (autobusi; tramvaji; gradske/prigradske željeznice; intermodalni sustavi – ako postoje), uz analizu podataka o trendovima kretanja putnika te pokrivenosti i potrebnom proširenju prometne mreže. Također moraju biti analizirani i podaci o energetski učinkovitim vozilima u upotrebi, odnosno o postojećim kapacitetima u tom smislu. |
| *OKVIR UPRAVLJANJA RAZVOJEM* |
|  | Potrebno je dati analizu i ocjenu stanja javnog upravljanja razvojem. |

# PROVEDBENI DOKUMENTI STRATEGIJE RAZVOJA URBANOG PODRUČJA

1.

## Akcijski plan strategije razvoja urbanog područja







## Komunikacijska strategija i komunikacijski akcijski plan – struktura

**Uvodne smjernice**

Komunikacija je značajna sastavnica bilo koje uspješne provedbe akta strateškog planiranja. Bez djelotvorne komunikacije, dionici mogu propustiti važne informacije i možda neće razumjeti ključne poruke. Najbolji način da se pristupi komunikaciji je izraditi komunikacijsku strategiju/ akcijski plan. U tom pogledu, komunikacijska strategija treba uključiti analizu konteksta i obrazloženja s ciljem razumijevanja okvira u kojem će strategija biti osmišljena, usvojena i provedena.

Generalno se komunikacijska strategija izrađuje iz dva važna razloga. Kao prvo, kako bi se podigla svijest o aktu strateškog planiranja te razumijevanje istog tijekom cijelog procesa njegove izrade, posebice kako namjeravate upravljati ključnim porukama i sadržajem te ih priopćiti utvrđenim dionicima te ciljanoj publici. Komunikacijska strategija izrađuje se, osim toga, kako bi se višem rukovodstvu osigurao dokumentirani okvir u kojem je detaljno navedeno koji komunikacijski mehanizmi/alati bi bili najprimjereniji za utvrđene dionike te ciljanu publiku. Komunikacijska strategija će osigurati sve ažurne komunikacije za ključne dionike, osigurat će mehanizam za traženje povratnih informacija i djelovanje temeljem tih informacija te će potaknuti uključivanje ključnih dionika i utvrditi potrebne radnje za provedbu strategije i povezane troškove. Jednom kada komunikacijska strategija bude izrađena i odobrena, važno je njene troškove dodati troškovima provedbe akta strateškog planiranja.

Komunikacijski akcijski plan je radni dokument koji sadrži više pojedinosti nego što je to navedeno u komunikacijskoj strategiji. Strategija se razlikuje od plana jer razmatra širi kontekst te zauzima dugoročnije motrište i izbjegava detalje pojedinačnih aktivnosti. Ona daje odgovore na pitanja ‘što?’, ‘zašto?’ i ‘tko?’, dok plan pruža više pojedinosti o tome ‘kada?’ i ‘kako?’ Primjerice, ako treba organizirati radionice u cijeloj državi, konkretni datumi, vrijeme, lokacije, izlagač(i), metoda provedbe i popis sudionika bili bi dokumentirani u komunikacijskom akcijskom planu, budući da su te pojedinosti obično podložne promjenama. Važno je uključiti ključne točke ostvarenja i datume revizije te pažljivo razmotriti troškove i uključiti odgovarajuće djelatnike.

Odjel za komunikaciju/službenik za komunikaciju zajedno s koordinatorom za strateško planiranje odgovoran je za izradu komunikacijske strategije i kasnijeg komunikacijskog akcijskog plana.

**Preporučena struktura komunikacijske strategije**

|  |  |
| --- | --- |
| Kontekst i uvod | Kratki opis konteksta akta strateškog planiranja te ishoda koje je potrebno ostvariti. To omogućuje postojanje komunikacijske strategije kao samostalnog akta. Ako su provedena bilo kakva istraživanja, uključiti sažeti prikaz tih istraživanja, posebice ključnih nalaza te implikacija. Također opisati komunikacijski problem koji se nastoji riješiti ovom strategijom. Pritom treba definirati opseg strategije te ako je potrebno objasniti što strategija ne pokriva I zašto. |
| Analiza stanja | Analiza stanja opisuje prednosti, nedostatke, prilike i prijetnje povezane s aktom strateškog planiranja. |
| A. Komunikacijskiciljevi | Iznijeti ciljeve koje želite ostvariti komunikacijskom strategijom. Ciljevi trebaju biti SMART – konkretni (specific), mjerljivi (measurable), ostvarivi (achievable), realni I vremenski određeni (time-bound). Oni su ključni dio bilo koje strategije budući da će se njima voditi proces donošenja odluka te će osigurati fokus pri ocjenjivanju. Razmotriti da li iza svakog cilja postoji drugačija svrha. |
| B. Ciljana publika | Tko je ciljana publika komunikacijske strategije? Opišite do koga želite doprijeti svojim komunikacijama. Segmentirajte svoju publiku u različite skupine na temelju zajedničkih karakteristika ili demografskih obilježja. Uzmite u obzir i jednu i drugu publiku te planirajte u skladu s tim. Utvrdite potrebu za dodatnim komunikacijama. Najbolja ciljana publika u svrhu postizanja cilja ne mora uvijek biti i najočitija publika, a ciljanje na publiku poput sredstava javnog priopćavanja možda neće uvijek pomoći u ostvarenju vaših ciljeva. Svatko bi želio istaknutiji medijski i politički profil, ali aktivnosti usmjerene prema tome mogu se u konačnici ispostaviti kao svrha samima sebi i samo potaknute komunikacijama, ali bez šireg učinka. Čak mogu imati I negativni učinak ako tome posvetite resurse koji bi inače mogli biti uloženi u komunikaciju s ključnim dionicima. |
| C. Medijskastrategija | Odaberite odgovarajuće komunikacijske medije. Dodajte ili brišite taktike u skladu s potrebama. Koji komunikacijski alati će se koristiti i zašto su upravo oni najprimjereniji? Detaljni elementi komunikacijskih medija i kanala općenito su predstavljeni u zasebnom planu. Međutim, strategija bi trebala iznijeti pregled provedbe zamisli u praksu. Ključno je utvrditi ulogu svakog medija te ključne točke ostvarenja komunikacije te predstaviti vremenski plan. Ovo je također trenutak u kojem valja u cijelosti razmotriti raznolikost publike. Primjerice kroz alate opće, medijske I unutarnje komunikacije: izrada vizualnog identiteta, službena webstranica, priopćenja za medije, radijske i televizijske kampanje, događanja, promidžbeni materijali, unutarnja komunikacija itd. |
| D. Ključne poruke | Koje su ključne poruke za koje želite da ih dionici razumiju te da temeljem njih djeluju? Navedite ključne poruke koje trebate dosljedno primjenjivati tijekom svojih komunikacijskih aktivnosti. Trebate se držati ne više od pet ‘krovnih’ poruka koje obuhvaćaju cijeli akt strateškog planiranja koje zatim možete nadopunjavati verzijama prilagođenima različitoj publici, ako je to potrebno. |
| E. Očekivanirezultati | Utvrdite kolika je promjena koju očekujete. Izrazite tu promjenu brojkom ili postotkom. Navedite sadašnju i željenu razinu, primjerice „povećanje s 50 % na 80 %“. |
| Međuovisnosti | Ovisno o rasponu inicijative koju pokriva strategija, može bitikorisno iznijeti niz međuovisnosti. Ako, primjerice, strategijarješava tek jedan segment strateškog prioriteta, planiraju li se aktivnosti kako bi se obavio ostatak posla? Ovo je također prilika za identificiranje i ublažavanje potencijalnihsukoba/udvostručavanja te za prepoznavanje sinergija. |
| Rizici i problemi | Navesti eventualne probleme koji mogu negativno utjecati na uspjeh vaših komunikacija. SWOT analiza može pomoći kod utvrđivanja potencijalnih prijetnji ili rizika. Razmotrite izradu popisa potencijalnih pitanja i odgovora o vašem aktu strateškog planiranja koji bi se pozabavio tim problemima. Koje god da su preporuke strategije, sigurno postoji element rizika. To se može povezati s nepoznatim reakcijama dionika ili druge publike; elementima strategije čiji troškovi nisu točno utvrđeni ili evoluirajućom prirodom brojnih područja politika na kojima se radi. Cjelovita strategija treba utvrditi ključne rizike koji se povezuju s preporučenim strateškim pristupom, vjerojatnost da će do tih rizika doći/njihov potencijalni učinak i glavne planove ublažavanja istih. |
| Ocjenjivanje | Kako ćete znati da li ste uspjeli i ispunili svoje ciljeve? Kako ćete ocijeniti svoj uspjeh i koje pokazatelje učinka i mjerila ocjenjivanja ćete koristiti? Objasnite kako ćete ocijeniti ovu komunikacijsku strategiju u odnosu na komunikacijske ciljeve. Kratko opišite mjerilo uspjeha kao i alat ocjenjivanja koji planirate koristiti. Primjeri uobičajenih alata ocjenjivanja su: broj posjeta web stranici te broj prikazivanja, upitnici, broj ili priroda upita dobivenih temeljem komunikacijske strategije, stope korištenja itd. |

**Preporučena struktura komunikacijskog akcijskog plana**

|  |  |
| --- | --- |
| A. Mediji, taktika i događanja | Utvrditi komunikacijske alate koji odgovaraju komunikacijskim ciljevima i ciljanoj publici. |
| B. Vremenski planovi | Utvrditi kada će radnja/alat biti provedeni. |
| C. Potrebni resursi | Detaljno navesti iznos proračuna akta strateškog planiranja koji je dodijeljen komunikacijama. Također objasniti bilo koje uvjete ili ograničenja povezana s trošenjem proračuna. Izvor sredstava treba biti jasno naveden. |
| D. Uloge/odgovornosti | Važno je iznijeti uloge i odgovornosti, (voditelj projektaitd). Ovdje je koristan popis imena i podataka za kontakt. Ključna pitanja koja treba razmotriti u ovoj fazi su: Tko će predvoditi provedbu ove strategije? Tko su ključni kontakti u relevantnim timovima za izradu politika ili za provedbu? Hoće li se provedba uglavnom odvijati interno ili preko neke agencije? |
| E. Očekivani rezultati | Pokazatelji provedenih radnji. Primjerice, internetska statistika, analiza medijskih priopćenja, broj događanja/radionica/sastanaka/konferencija, broj polaznika događanja/radionica/sastanaka/konferencija, broj i vrsta objavljenih promidžbenih materijala, broj zaprimljenih pitanja i odgovora itd. |

1. <https://www.zakon.hr/z/239/Zakon-o-regionalnom-razvoju-Republike-Hrvatske> [↑](#footnote-ref-2)
2. <https://narodne-novine.nn.hr/clanci/sluzbeni/2015_09_103_2005.html> [↑](#footnote-ref-3)
3. <https://narodne-novine.nn.hr/clanci/sluzbeni/2015_11_121_2295.html> [↑](#footnote-ref-4)
4. <https://narodne-novine.nn.hr/clanci/sluzbeni/2017_12_123_2798.html> [↑](#footnote-ref-5)
5. <https://narodne-novine.nn.hr/clanci/sluzbeni/full/2018_10_89_1748.html> [↑](#footnote-ref-6)
6. <https://narodne-novine.nn.hr/clanci/sluzbeni/2018_05_42_806.html> [↑](#footnote-ref-7)
7. <https://narodne-novine.nn.hr/clanci/sluzbeni/full/2019_01_6_136.html> [↑](#footnote-ref-8)
8. <https://narodne-novine.nn.hr/clanci/sluzbeni/2019_07_66_1307.html> [↑](#footnote-ref-9)
9. <https://www.zakon.hr/z/126/Zakon-o-pravu-na-pristup-informacijama> [↑](#footnote-ref-10)
10. <https://www.zakon.hr/z/194/Zakon-o-za%C5%A1titi-okoli%C5%A1a> [↑](#footnote-ref-11)
11. <https://narodne-novine.nn.hr/clanci/sluzbeni/2017_01_3_117.html> [↑](#footnote-ref-12)
12. <https://eur-lex.europa.eu/legal-content/HR/TXT/?uri=CELEX:52018PC0375> [↑](#footnote-ref-13)
13. <https://eur-lex.europa.eu/legal-content/HR/ALL/?uri=CELEX:52018PC0372> [↑](#footnote-ref-14)
14. Čl. 7. Uredbe EU 1301/2013. - <https://eur-lex.europa.eu/legal-content/hr/TXT/?uri=CELEX%3A32013R1301> [↑](#footnote-ref-15)
15. Čl. 36 Uredbe (EU) br. 1303/2013 - <https://eur-lex.europa.eu/legal-content/hr/TXT/?uri=celex%3A32013R1303> [↑](#footnote-ref-16)
16. <https://strukturnifondovi.hr/wp-content/uploads/2017/03/GLAVNI-DOKUMENT-Sporazum_o_partnerstvu_HR.pdf> [↑](#footnote-ref-17)
17. Čl. 22. prijedloga Uredbe EU 2018/0196 (COD) [↑](#footnote-ref-18)
18. Čl. 4. stavak 1. prijedloga Uredbe EU 2018/0196 (COD) [↑](#footnote-ref-19)
19. <https://eur-lex.europa.eu/resource.html?uri=cellar:26b02a36-6376-11e8-ab9c-01aa75ed71a1.0006.03/DOC_2&format=PDF> [↑](#footnote-ref-20)
20. Gradovi koji prema zadnjem službenom popisu stanovništva imaju više od 100.000 stanovnika. [↑](#footnote-ref-21)
21. Prema zadnjem službenom popisu stanovništva, kućanstva i stanova 2011. <https://www.dzs.hr/hrv/censuses/census2011/censuslogo.htm> [↑](#footnote-ref-22)
22. Prema zadnjem službenom popisu stanovništva, kućanstva i stanova 2011. <https://www.dzs.hr/hrv/censuses/census2011/censuslogo.htm> [↑](#footnote-ref-23)
23. Predstavnička tijela JLS-ova daju mišljenje o ulasku u obuhvat svoje jedinice. [↑](#footnote-ref-24)
24. Predstavnička tijela jedinice područne (regionalne) samouprava daju mišljenja isključivo na ulazak JLS-ova koji se nalaze na njihovom području. [↑](#footnote-ref-25)
25. Čl. 13. st. 3. Uredbe o osnivanju, sastavu, djelokrugu i načinu rada partnerskih vijeća (NN, 103/2015). [↑](#footnote-ref-26)
26. Ako urbano područje obuhvaća JLS-ove s područja više županija u radu partnerskog vijeća za urbano područje sudjeluju predstavnici svake županije i svakog regionalnog koordinatora pod koje spadaju JLS-ovi iz obuhvata. [↑](#footnote-ref-27)
27. <https://narodne-novine.nn.hr/clanci/sluzbeni/2015_09_103_2005.html> [↑](#footnote-ref-28)
28. <https://eur-lex.europa.eu/resource.html?uri=cellar:26b02a36-6376-11e8-ab9c-01aa75ed71a1.0006.03/DOC_1&format=PDF> [↑](#footnote-ref-29)
29. <https://narodne-novine.nn.hr/clanci/sluzbeni/full/2018_10_89_1748.html> [↑](#footnote-ref-30)
30. Čl.38. st. 5. ZSSP (NN 123/17) [↑](#footnote-ref-31)
31. Trenutno su na snazi Pravilnik o postupku i metodologiji vrednovanja politike regionalnoga razvoja, NN 121/15 (podzakonski akt ZRRRH-a) te Pravilnik o provedbi postupka vrednovanja, NN 66/19 (podzakonski akt ZSSP-a). [↑](#footnote-ref-32)
32. Trenutno je na snazi Zakon o zaštiti okoliša NN 80/13, 153/13, 78/15, 12/18, 118/18 i Uredba o strateškoj procjeni utjecaja plana i programa na okoliš NN 3/17. [↑](#footnote-ref-33)
33. Čl. 39. st. 1 ZSSP (NN 123/17). [↑](#footnote-ref-34)
34. Čl. 11 Zakona o pravu na pristup informacijama (NN 25/13, 85/15). [↑](#footnote-ref-35)
35. Ako urbano područje obuhvaća JLS-ove s područja više županija potrebna je suglasnost predstavničkog tijela svake županije pod koju spadaju JLS-ovi iz obuhvata [↑](#footnote-ref-36)
36. Ako urbano područje obuhvaća JLS-ove s područja više županija potrebna je suglasnost predstavničkog tijela svake županije pod koju spadaju JLS-ovi iz obuhvata [↑](#footnote-ref-37)
37. Čl. 9. st. 4. i čl. 42 ZSSP (NN 123/17) [↑](#footnote-ref-38)
38. Ako urbano područje obuhvaća JLS-ove s područja više županija potrebna je suglasnost predstavničkog tijela svake županije pod koju spadaju JLS-ovi iz obuhvata [↑](#footnote-ref-39)
39. Čl. 2. ZSSP (NN 123/17) [↑](#footnote-ref-40)
40. Čl. 2.točka 4. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (NN 89/18) [↑](#footnote-ref-41)
41. Čl 2.točka 5. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (NN 89/18) [↑](#footnote-ref-42)
42. Ako urbano područje obuhvaća JLS-ove s područja više županija potrebna je suglasnost predstavničkog tijela svake županije pod koju spadaju JLS-ovi iz obuhvata [↑](#footnote-ref-43)
43. Čl. 15. st. 2. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (NN 89/18). [↑](#footnote-ref-44)
44. Čl. 49. stavak 4. ZRRRH, čl. 25. st. 6. ZSSP; čl. 16.st.3 Uredba o strateškom planiranju; čl. 12. st. 1. i 2 te čl. 15. stavak 2. Pravilnika o izvještavanju. [↑](#footnote-ref-45)
45. Čl. 49.st.4 ZRRRH te čl. 15. st.2. Pravilnika o izvještavanju (kao podzakonski akt ZSSP-a) različito definiranju rokove za izvještavanje stoga su radi usklađivanja sa novim sustavom strateškog planiranja u ovim Smjernicama preuzeti rokovi iz Pravilnika o izvještavanju. [↑](#footnote-ref-46)
46. Regionalni koordinator je pravna osoba osnovana sukladno propisu koji uređuje područje politike regionalnog razvoja, radi učinkovite koordinacije poslova strateškog planiranja i poticanja regionalnog razvoja za područje JPRS-a. Ako urbano područje obuhvaća JLS-ove s područja više županija, izvješće se podnosi Regionalnim koordinatorima svake županije pod koju spadaju JLS-ovi iz obuhvata. [↑](#footnote-ref-47)
47. Čl.21. st. 2, Pravilnika o izvještavanju [↑](#footnote-ref-48)
48. Čl. 48. ZSSP (NN 123/17) [↑](#footnote-ref-49)
49. <https://narodne-novine.nn.hr/clanci/sluzbeni/2019_07_66_1307.html> [↑](#footnote-ref-50)
50. Čl. 7. i 9. Pravilnika o provedbi postupka vrednovanja (NN 66/19) [↑](#footnote-ref-51)
51. Pravilnik o provedbi postupka vrednovanja čl.16, sukladno elektroničkom registru projekata Strateškog planiranja i upravljanja razvojem (SPUR-a) integrirani projekti su više sektorski, više fondovski ili „umbrella“ projekti (tematski projekti koji se protežu kroz više JLS-ova) [↑](#footnote-ref-52)
52. Čl.47 ZSSP (NN 123/17) [↑](#footnote-ref-53)
53. U kolonama A, B i C navode se podatci o JLS-ovima koje grad središte predlaže u obuhvat urbanog područja, a koji pri tome ispunjavaju sve osnovne kriterije: kriterij vezan uz dnevne migracije i kriterij prostornog kontinuiteta. Ovisno o ukupnom broju JLS-ova u tablicu se po potrebi ubacuju dodatni retci. [↑](#footnote-ref-54)
54. U kolonama D i E navode se podatci o svim JLS-ovima koje grad središte predlaže u obuhvat urbanog područja, a koji pri tome ne ispunjavaju kriterij vezan uz dnevne migracije ali ispunjavaju dodatni kriterij koji je definirao i obrazložio grad središte te ispunjavaju obvezni kriterij prostornog kontinuiteta. Ovisno o ukupnom broju JLS-ova u tablicu se po potrebi ubacuju dodatni retci. [↑](#footnote-ref-55)
55. Razlozi isključenja JLS-ova koji ispunjava kriterij vezan uz dnevne migracije mogu biti:

Nije ispunjen obvezni kriterij prostornog kontinuiteta

Predstavničko tijelo JLP(R)S-a nije suglasno s ulaskom u obuhvat urbane aglomeracije/područja

Dodatni kriterij grada središta za isključenje iz obuhvata: navesti koji [↑](#footnote-ref-56)
56. Kao prilog ovom Obrascu grad središte obavezno prilaže pozitivna i negativna mišljenja predstavničkih tijela JLP(R)S-ova. Gradovi središta urbanih područja koji su novi korisnici ITU mehanizma u financijskom razdoblju 2021. – 2027., a koji su do dana donošenja ovih Smjernica uspostavili svoja urbana područja temeljem kriterija iz verzije 1.0 Smjernica trebaju po traženju Ministarstva dostaviti dopunu koja će minimalno uključivati mišljenje predstavničkog tijela JP(R)S-a na ulazak u obuhvat JLS-ova koji se nalaze na području tog JP(R)S-a, ali po potrebi i drugu dokumentaciju za koja Ministarstvo prilikom provjere usklađenosti sa ovim Smjernicama, utvrdi da nedostaje. [↑](#footnote-ref-57)
57. Navesti ukratko kada je i na koji je način grad središte kontaktirao JLP(R)S [↑](#footnote-ref-58)
58. Ako urbano područje obuhvaća jedinice lokalne samouprave s područja više županija potrebno je mišljenje predstavničkog tijela svake županije pod koju spadaju jedinice lokalne samouprave iz obuhvata [↑](#footnote-ref-59)
59. Koordinacijsko tijelo je u skladu sa propisom o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju od 2014. do 2020. godine, tijelo državne uprave nadležno za poslove regionalnoga razvoja i fondova EU. [↑](#footnote-ref-60)
60. Za više o SWOT analizi vidi: <http://www.tutor2u.net/business/strategy/SWOT_analysis.htm> [↑](#footnote-ref-61)